Pannónia  Books 

P.O.  Box  1017  Stn.  "B" 
Toronto,  Ont.  MSP  2T8 


y 


'■■  .'•• ..?  / 


ífZ 


DEÁK  FERENCZ. 


LAVELEYE    EMIL 


UTÁN 


fordította  s  kiigazító  jegyzetekkel  kísérte 


SZÁSZ  KAROLY. 


''9^THE^^^' 


Pest,  1869. 
KIADJA      RÁ  T  H      M   Ó  R. 


M 

■5 


Laveleye  jeles  franczia  iró  a  „Revue  des  deux 
mondes"  czimü  folyóiratban  egy  hosszabb  czikksoro- 
zatot  közölt  „L'Allemagne  depuis  la  guerre  de  1866" 
(^Németország  az  1866-ki  háború  óta)  czim  alatt.  E 
czikksorozat,  melyben  a  németországi  államviszonyok 
új  rendé  van  tárgyalva,  természetesen  nem  mellőz- 
hette Ausztria  új  alakulásának  tényét  s  az  európai 
viszonyokra  gyakorolt  befolyását  sem.  S  mivel  Ausz- 
tria új  alakulására  senki  nagyobb  befolyást  nem  gya- 
korolt mint  Deák  Ferencz.  természetesnek  fogjuk  ta- 
lálni, hogy  az  emiitett  terjedelmes  czikksorozatban 
egy  egész  önálló  szakasz  neki  van  szentelve. 

A  szerző  e  czikk  alá  tett  jegyzésében  mondja, 
hogy  forrásul  többi  közt  egy  állítólag  „jól  értesült'' 
német  névtelen  életiró  ily  czimü  müvét  is  használta: 
„Ungarns  Manner  der  Zeit".  Valószínűleg  e  „jól  ér- 
tesült" forrásból  csúsztak  be  müvébe  a  nagy  számú 
hibás  adatok,  melyeket,  vagy  legalább  a  legszembe- 
ötlőbbeket, a  forditó,  jobb  forrásból  kiigazítani,  kö- 
telességének ismerte. 


IV 


Kgyébiránt  Laveleye  jelen  müvének  fö  érdeke, 
reánk  magyarokra  nézve  nem  az  adatokban  áll,  ha- 
nem abban:  hogy  mikép  fogja  föl  egy  jeles  külföldi 
iró  hazánk  legújabb  politikai  történetét,  s  abban  Deák 
Ferencz  jellemét  és  müvét. 


BEVEZETÉS. 


Azt  mondják,  demokrát  társadalmainkban  nincs 
többé  ember,  legyen  bármily  kitűnő,  ki  az  esemé- 
nyek folyamára  döntő  befolyást  gyakorolhasson:  a 
népek  az  eszmék  bizonyos  áramlatának  engednek, 
mely  őket  ellenállhatlanúl  ragadja  magával.  E  tétel 
csak  félig  igaz.  Oly  emberek,  kik  csak  annyiban  na- 
gyok, mert  nagy  hatalommal  rendelkeznek,  nem  ren- 
delkezhetnek többé,  remélnünk  kell,  kényük  kedvök 
szerint  az  emberiség  sorsa  fölött,  mint  egykoron.  De 
azok,  kik  az  igazság  valamely  elvét  képviselik,  soha 
sem  gyakoroltak  gyorsabb,  ellenállhatlanabb,  határo- 
zóbb befolyást  mint  jelenleg.  Egy  szerencse-vitéz,  le- 
győzve, számkivetve,  szegényen,  nem  birva  semmivel 
kardján  kivül,  előkerül  nem  tudni  honnan,  hadserege- 
ket szalajt  meg,  városokat  vesz  be  lova  futtában,  or- 
szágokat hódit,  s  szervezvén  Itália  egységét,  Európá- 
ban egy  új  első  rendű  államot  alapit  meg.  Mutat-e 
föl  a  történet,  a  hősköltészet  maga,  rendkivülibb  lát- 
ványt s  csodásabb  átalakulást,  mit  egyetlen  em- 
ber kevesebb  idő  alatt  létesített  volna?  Másutt, 
egy  Európában  ismeretlen,  egyszerű  ügyvédet  látunk, 

kit  egy  hös  nemzet  élére  egyedül  erényének  varázsa 
állitott,  miképen  szabja  meg  az  osztrák  állam  újjáala- 
kításának föltételeit,  mikép  biztosítja  az  annyi  császá- 
rok ivadékának  szent  István  koronáját,  s  mikép  tartja 
ma  is,  polgártársai  bizalmát  birva,  kezében  e  hatalmas 
állam  sorsát,  s  képes  ennél  fogva  egy  átalános  zavar 
esetében  döntő  súlyt  vetni  a  mérlegbe,  —  Ez  ember 
Deák  Ferenc z.  Mióta  Németország  ügyeire  fordult 
a  közfigyelem,  szüntelenül  halljuk  hangoztatni  nevét,  s 
nem  látok  egyszerű  polgárt  egész  Európában,  ki  ha- 
sonló hatalommal  rendelkeznék.  Nem  lesz  azért  ér- 
dektelen, megismertetni  életét  s  nézeteit. 


I. 

Ueák  Ferencz  i8o3.  october  i3')-án  Söjtörben^) 
született,  Zalamegyében.  Atyja  földbirtokos  volt,  ki, 
mint  a  magyar  birtokosok  rendesen,  maga  mívelte 
jószágát,  melynek  jövedelme  kielégité  szerény  igényeit. 
A  Deák-ok  a  középnemességhez  tartoztak,  de  család- 


1)  October   17-én.  Forditó  jegyzése. 

2)  A  németül  megjelent  életrajzi  jegyzékek  többnyire  azt  állitják,  hogy 
Deák  Kehidán  született.  Söjtör,  Kehida  és  Puszta-Szentlászlo  három  birtok, 
melyek  együtt  alkotják  a  Deák-család  ősi  birtokát.  A  söjtöri  birtok  s  a  ház, 
melyben  Deák  született,  ma  nővére  Oszterhuber  asszony  tulajdona.  Deák, 
bátyja  Antal  halála  után  örökölte  Kehidát,  hol  1849-ig  rendesen  lakott.  1849- 
ben  kehidai  birtokát  gróf  Széchenyinek  adta  el.  Mostani  kedvencz  mulató- 
helye, hol  a  nyarat  tölteni  szereti,  egy  mezei  lak,  melyet  Szent-Lászlón,  Söjtör 
mellett,  fentartott  magának*).  Itt  a  hársak  és  szilfák  árnyában,  üres  idejét  fa- 
ragványok készítésére  forditja,  melyekben,  úgy  látszik,  nagyon  ügyes. 

Szerző  jegyzése. 
*)  Puszta-Szcntlászló  soha  sem  volt  Deák-birtok,  hanem  Deák  sógorá- 
nak, Oszterhuber  (most  Tarányi)  Józsefnek  tulajdona.  S  igy  Deák  ott  nem  tart- 
hatott fel  mezei  lakot  magának,  hanem  a  nyarat  sógora  házánál  szokta  tölteni. 
Mi  a  Deák-birtokokat  illeti,  Déákék  ketten  voltak  férfi-,  ketten  nőtestvérek. 
Antai  haláláig  (1843)  közösen  kezelték  a  birtokot,  mely  egész  Kehidából,  Söjtör 
egy  részéből  s  Kehida  szomszédságában  némely  kisebb  részbirtokokból  állott. 
1843-tól,  Deák  Antal  halála  után,  Ferencz  kezelte  a  birtokot,  közös  haszonra. 
Az  osztozáskor  Söjtör  Oszterhubernének,  Kehida  és  a  szomszédos  kis  birtokok 
Deáknak  s  a  másik  nővér-,  Kisnének,  illetőleg  utódainak  jutott.  Oszterhuberné 
magtalanul  halván  el,  a  söjtöri  részt  a  testvérektől,  illetőleg  utódaiktól  Oszter- 
huber váltotta  magához;  Kehidát  pedig  1854-ben  (mikor  a  megosztozás  is  tör- 
tént) adták  cl  gróf  Széchenyi  Istvánnak.  Ford.  jegyz. 

jok  régi;  a  hires  Verböczynek,  a  magyar  Corpus 
J  u  r  i  s  szerzőjének  anyját  deákfalvi  Deák  Apollóniának 
hittak^).  Tarsolyukban  könyvet  és  tollat  hordoztak,  e 
kevéssé  hübéries  színezetű  jelvényeket,  de  melyek  már 
előre  látszottak  megjósolni,  honnan  eredend  egykor 
dicsősége  e  névnek,  mely  eddig  ismeretlen  volt  a  tör- 
ténetben. 

Deák  Ferencz  Győrött  végezte  nyelvészeti  isko- 
láit; azután  Raab-on  tanulta  a  jogot^).  Ott  lépett  föl 
ügyvédül  is,  de  mig  pöröket  folytatott  s  a  törvény- 
tudomány rejtelmeibe  hatolt  be,  szenvedélylyel  fog- 
lalkozott a  politikával  is,  mint  azon  korban  Magyar- 
országon mindenki  ^). 

A  magyarok  százados  és  legyőzhetlen  ellenállása 
a  bécsi  udvar  jogsértései  ellenében,  a  Napóleon  há- 
borúi   alatti    szünetelés  után ,   hevesebben  ébredt    föl 


3)  Azon  Deák-család,  melyből  Verböczy  anyja  származott  s  mely  talán  a 
Zápolyákkal  is  rokonságban  volt,  semmi  összeköttetésben  nincs  Deák  Ferencz 
családjával.  A  magyar  olvasó  előtt  pedig  nem  is  szükséges  megjegyeznünk,  hogy 
Verbőczy  nem  szerzője  a  magyar  Corpus  Jurisnak,  hanem  összegyűjtője  a 
szokásos   törvényeknek,  melyeket  a  Hármas  Törvénykönyvben  foglalt  össze. 

Ford.  jegyz. 
*)  Hogy  Győr  és  Raab  egy,  azt  itthon  minden  gyermek  tudja.    Deák  a 
gymnasiumot  Kőszegen  kezdette,  Keszthelyen,  Pápán  folytatta;    a    humaniorá- 
kat  Nagy-Kanizsán  végezte,  s  bölcsészetre  és  jogra  ment  Győrré. 

Ford.  jegyz. 
•'')  Sem  Győrött,  sem  máshol  Deák  magán  ügyvédi  gyakorlatot  sohasem 
folytatott.  Végezvén  a  jogot  Győrött,  azonnal  Pestre  jött  jurátusnak;  s  miután 
itt  az  ügyvédi  cenzúrát  letette,  haza  ment  Zalába;  ott  a  megyénél  tiszteletbeli 
ügyész  lett,  kinek  kötelessége  volt  az  úrbéresek  ügyeit  vinni.  Majd  az  árva- 
szék jegyzője  s  utóbb  annak  elnöke  lett,  és  Táblabíró;  fizetéses  megyei  hi- 
vatalt ép  oly  kevéssé  viselt,  mint  magánosok  pőréiben  nem  ügyvédkedett. 

Ford.  jegyz. 

mint  valaha.  A  rcí;i  matívar  törvények  határo/.má- 
nyai  ellenére,  1811  óta  nem  hivatott  össze  az  ország- 
gyűlés. 1822-töl  1824-ig  a  kormány,  hogy  kikerülje 
az  országgyűlés  összehivását ,  melynek  követeléseitől 
félt,  a  szükséges  adókat  és  újonczokat  egyenesen  a 
megyéktől  igyekezett  behajtani.  ReméKe.  hogy  azok, 
kiknek  minden  vágyát  betölti,  viszont  nem  tagadják 
meg  követeléseit,  a  kisebb  nemesség  megszámlálhat- 
lan  seregének  fejenkénti  szavazatjogát  megerösitette.'"'J 
Zalamegyében  az  ilyenek  száma  többre  ment  húsz 
ezernél'),  kik  saját  kezökkel  mívelték  földec'skéjöket  s 
a  szűkölködéssel  szomszédos  helyzetben  éltek.  Szegé- 
nyek de  büszkék,  tudatlanok  de  annál  kevélyebbek 
magyar  nemes  vérökre,  ök  alkoták  a  nemzet  legnyug- 
talanabb részét,  azt,  mely  a  legrögzöttebb,  legengesz- 
telhetlenebb  gyűlölettel  viseltetett  Ausztria  iránt.  Ekép 
egyenesen  hozzájok  fordulva,  s  oly  jogot  adva  nekik, 
melyet  az  alkotmány  csak  az  országgyűlésnek  adott, 
a  kormány  azon  hibák  egyikét  követte  el,  melyeket 
az  oly  dynastiák  ki  nem  kerülhetnek,  melyek  a  sza- 
badság törvényes  haladását,  a  törvényesség  rovására 
is  meg  akarják  gátolni.  A  kormány  nem  érte  el  czél- 
ját ;   népszerű    szónokok    élesztették  s  tüzelték  minde- 


^)  Ez  nem  correct.  A  szavazatjog  mindig  megvolt.  A  kormány  csak  oda 
hatott,  hogy  az  alsó  nemesség,  mely  rendesen  csak  restaurátiókor  jelent  meg 
szavazni,  máskor  is  tömegesen  jelenjen  meg  s  érvényesítse  szavazatát. 

Ford.    jegyz. 

')  Ez  túlzás.  A  legnagyobb  szavazat-szám  Zalában  5  ezer  volt ;  s  ha 
főlteszszük.  hogy  fele  a  nemeseknek  akkor  is  otthon  maradt,  a  20  ezernyi 
szám  legalább  kétszerese  a  valónak,  Ford.  jegyz. 

nütt  az  ellenzéki  szellemet.  Végre  is  kénytelen  volt 
egybehívni  az  országgyűlést.  Midőn  az  i82  5-ben 
összeült,  Ausztria  rémülettel  látta,  saját  területén,  Po- 
zson  királyi  városában,  mikép  kelnek  föl  ellene  ugyan- 
azon forradalmi  eszmék ,  ugyanazon  szabadsági  és 
egyenlőségi  törekvések,  melyeket  a  szent  -  szövetség  s 
az  „isteni  jog"  Francziaországa  csak  alig  nyomott  el 
Olasz-  és  Spanyolországban.^)  A  kamarák  fenyege- 
tésekkel teljes  kiáltványt  szerkesztettek  s  a  királyi  biz- 
tosok vád  alá  helyezését  indítványozták.  A  vihart 
csak  a  nádor  engesztelő  közbelépése  s  a  bécsi  udvar 
engedményei  csillapíthatták  le.  Az  i82  5-ki  országgyű- 
lés a  nemzeti  újjászületés  országgyűlésének  nevezte- 
tett, mert  valóban  attól  számitható  Magyarországban 
a  politikai  élet  újra  ébredése,  mely  azóta  folyvást 
nevekedő  hatalomra  emelkedett,  daczára  az  1849-diki 
bukásnak    s    az    erőszak  arra  következett  uralmának. 

A  fiatal  Deák  habozás  nélkül  csatlakozott  a  sza- 
badelvű mozgalomhoz,  mely  akkor  csaknem  az  egész 
nemzetet  megragadta.  Tevékeny  részt  vett  a  heves 
vitákban,  melyek  a  zalai  megyegyűlések  mindenikén 
előfordultak;  kettős  minőségben,  mint  nemes  és  mint 
ügyvéd,  volt  jogosítva  részt  venni  e  gyűlésekben. 
Mint  tudva  van,  évenként  négyszer  gyűlt  össze  min- 


8)  Pozson  nem  Ausztria  „saját  területe".  Egyébiránt  az  i825-diki  or- 
szággyűlésen a  reform-eszméknek  még  épen  nem  volt  keleté.  Ellenkezőleg 
a  nemesség  adómentessége  soha  sem  hangsúlyoztatott  erösebben  mint  akkor. 
A  reform-eszmék   és  mozgalmak  később  kezdődnek,  Ford.    j  e  g  y  z. 

den  megye  fö  helyén  a  megyegyülés,  melyben  fejen- 
kent volt  joga  megjelenni  minden  nemesnek,  —  ilyen 
pedig  az  egész  országban  több  volt  hatszáz  ezernél, 
—  s  azonkivül  a  tisztes  hivatalokat  viselő  egyének- 
nek, minők  a  lelkészek,  orvosok,  tanárok,  jegyzők, 
ügyvédek.  Rendes  időben  igen  csekély  volt  a  meg- 
jelenők száma;  de  ha  valamely  fontos  kérdés  volt 
napi  renden,  nagy  volt  a  tolongás,  a  gyűlés  viharossá 
lőn,  az  egymást  felváltó  szónokok  majd  heves  ellen- 
mondásoktól, majd  helyeslésektől  félbeszakítva  tárták 
beszédeiket,  s  az  ellenpártok  közt  gyakrarK  tettleges- 
ségekre is  került  a  sor.  E  megyegyülés  választotta  a 
mindennemű  tisztviselőket:  birákat,  alispánokat,  jegy- 
zőket, rendőrbiztosokat,  valamint  a  két  követet  is,  ki- 
ket az  ötvenkét  megye  mindenike  küldött  a  központi 
országgyűlésre.  Sehol,  talán  az  Egyesült  államok  kivéte- 
lével, az  egyenes  választás  oly  túlnyomó  szerepet  nem 
játszik  mint  Magyarországon.  Ott  valóban  el  lehetett 
mondani,  hogy  minden  hatalom  a  nemzet  kifolyása. 
Mivel  a  követek  utasításokat  kaptak,  azaz  parancsoló 
megbízást,  —  a  megyegyülés  először  megvitatott  min- 
den kérdést,  mely  az  országgyűlés  eldöntése  alá  volt 
kerülendő.  Ilyenkor  angol  szabású  meeting-gé, 
vagy  még  inkább  olyas  clubbá  alakult,  a  minőket 
az  1789-  és  1848-dikí  forradalomkor  Francziaország- 
ban  alakítottak.  A  pártvezérek  és  a  népszónokok,  a 
befolyásos  követek  és  a  korcsmai  izgatók  felváltva  ra- 
gadták meg  a  szót,  mert  az  ország  ügyei  gyakran 
e  helyeken  döntettek  el.    Hogy  ennyire  ultra-demokrát 


alkotmány,  oly  hiányos  képviseleti  rendszer  mellett 
még  is  csak  jó  eredményeket  hozott  elő  mindaddig, 
mig  azt  a  zsarnokság  keze  el  nem  ferdítette,  —  ez 
a  legnagyobb  becsületére  válik  a  magyar  nemzetnek, 
s  újabb  bizonysága  a  teljes  szabadság  mérséklő  ha- 
tásának. 

A  fiatal  Deák  csakhamar  nagy  befolyásra  jutott 
megyéjében,  szellemének  kora  érettsége  s  jogi  isme- 
reteinek mélysége  által.  Az  ellenzék  nézeteit  osztotta; 
be  akarta  vinni  Magyarország  társadalmi  szerkezetébe 
az  egyenlőség  és  igazság  azon  elveit,  melyek  az  em- 
beriség közvagyonává  s  a  polgárisuk  népek  első  szük- 
ségévé váltak ;  de  azok  mellett  meg  akarta  védni  ha- 
zája régi  szabadságait  is,  s  érvényben  tartani  nyelvét, 
intézményeit,  nemzetiségét.  A  vitákba  világos  fejtege- 
téseket hozott  be;  s  a  legszigorúbb  következetességet 
a  legnagyobb  mérséklettel  egyesitette  a  következteté- 
sekben. Mindig  világosan  tudta  mit  akar,  s  szilárdul 
és  kitartással  haladt  a  czél  felé ,  a  mi  mindig  hatal- 
mas eszköze  a  sikernek,  de  népes  és  tömeges  gyüle- 
kezetekben inkább  mint  akárhol.  Csak  hamar  párt- 
vezérül lön  elismerve  megyéjében  és  szilárdsága,  böl- 
csesége  méltóvá  tevék,  hogy  a  megyét  az  országgyű- 
lésen képviselje.  Mint  a  görög  ifjúság  a  küzdhomok 
küzdelmeiben  képezte  magát  a  csatatér  döntő  komoly 
harczaira,  ugy  a  magyar  fiatalság,  hogy  egykor  ha- 
zája ügyeit  vezethesse,  a  megyegyülések  szónoki  lán- 
csatöréseivel  gyakorolta  be  magát  a  szónoklat  nemes 
és    nehéz    művészetébe,    s    képezte  a  parlamenti   pá- 

lyára.  K  régi  intczmcnv,  mely  ezer  éven  télül  viszi 
fül  eredetét''),  ma  is  legjobb  elükészitő  ikolája  a  köz- 
életnek, a  minővel  csak  egy  szabad  ország  birhat. 
Ez  iskolában  képződtek  Magyarország  összes  szóno- 
kai és  államférliai ;  e  közeg  által  hatolt  be  a  szabad- 
ság szeretete  a  nemzet  legalsóbb  rétegeibe.  A  nem- 
zetek hiába  büszkélkednének  abban,  hoi'v  fővárosuk- 
ban  tehetségekkel  és  ékesszólással  ragyogó  parlament- 
jük van,  ha  vidéken  csak  élet.  tevékenység  s  függet- 
lenség nélküli  helyi  intézményeik  vannak:  a  parla- 
menti kormányzatnak  sem  gyökere  nem  vofna  a  nem- 
zetben, sem  állandóságának  kellő  biztositéka. 

Deák  Antal,  testvérbátyja  Ferencznek,  volt  Zala- 
megye  egyik  követe  az  országgyűlésen.  Széles  tudo- 
mánynyal, emelkedett  szellemmel  birt.  de  testi  egész- 
sége meg  volt  renditve.  Erezvén  a  bajt ,  mely  nem 
sokára  el  is  ragadta ,  beadta  lemondását.  Midőn 
társai  a  pozsoni  országgyűlésen  sajnálkozásukat  fe- 
jezték ki  távozása  fölött,  azt  felelte  nekik:  ,, Küldök 
én  nektek  magam  helyett  egy  fiatal  embert,  kinek 
kis  ujjában  több  tudomány  és  képesség  van  ,  mint 
egész  magamban.''  Öcscséről  Ferenczről  szólott,  ki 
meg  is  választatott  helyébe,  bár  még  csak  huszonkét 
éves  voh.     Ez   1 825-ben  történt'").     A   fiatal   követet 


5)  Ezer  éven  főiül  épen  nem  !  Ittlétünk  sincs  még  ezer  éves  ;  s  a  me- 
gye-rendszer első  kezdeményei  még  későbbiek.  Hanem  :  numerus  certus  pro 
incerto.  Ford.    j  e  g  y  z. 

'0;  Nem  1 825-ben  s  nem  Deák  22  éves  korában,  .\kkor  ö  még  nem 
lépett  fői  a  közélet  pályájára.  Deák  Antal  emiitett  nyilatkozata   i832    végén,  s 

az  ellenzék  fejei  igen  jól  fogadták.  Névszerint  a  felső- 
házban Széchenyi,  a  nagy  gróf,  és  a  hires  báró  Wesse- 
lényi, az  erdélyi  óriás,  szintoly  hires  herculesi  erejéről 
mint  bátorságáról  s  mennydörgő  szavának  hevessé- 
géről; az  alsó-házban  pedig  Nagy  Pál,  a  művészi 
szónok,  ki  a  pozsoni  diéta  ódon  termében  az  újdon 
ékesen  szólás  hangjait  hallatta.  Midőn  Deák  először 
szólalt  fel,  Pázmándy  Dénes  felelvén  neki,  szerencsét 
kivánt  első  fellépéséhez  ^^).  De  az  ellenzék  vezéri  sze- 
repét, melyre  nem  vágyott,  Deák  csak  az  i832— 6-ki 
országgyűlésen  nyerte  meg.  Igazat  szólva,  az  ellenzék- 
nek akkor  nem  volt  vezére.  Nagy  Pál,  a  kormány 
iránti  túlságos  engedékenységével  minden  befolyását 
elvesztette,  sőt  gyanússá  is  lőn ;  Ragályi  odahagyta  a 
haladó  pártot;  Kölcsey  remek  beszédeket  tartott,  de 
hiányzott  benne  a  politikai  tapintat ;  Beöthy  Ödön  és 
Szentkirályi  Móricz  még  nem  tűntek  föl,  Bernáth  és 
Pázmándy,  tehetségeik  daczára,  nem  birtak  tekintélylyel. 
Azon  tulajdonok ,  melyek  Deákot  szükségkép 
pártja  fejévé  emelték,  nem  voltak  olyanok,  mik  első 
pillanatra  meglepnek  s  figyelmet  parancsolnak.  Isme- 
retei nem  terjedtek  nagyon  széles  körre;  de  alaposan 
tanulmányozta    hazája    történetét    s    mindenek    fölött 


Deák  Ferencz  megjelenése  a  pozsoni  országgyűlésen  i833  elején  s  így  Deák- 
nak 3o  éves  korában  történt.  Egyébiránt  Deák  Antal,  1843-ban  halván  meg, 
még  jó  soká  élt  ezután.  Ford.   j  e  g  y  z. 

")  Igaz;  bár  egy  kissé  gúnyosan.  „Tisztelem  Zalamegye  fiatal  követének 

szép    igyekezetét ,    de "     Deák    mellett    s   Pázmándy  ellen  Nagy  Pál 

szólott.  Az  egész  egy  kerületi  ülésben  történt,  a  királyi  propositiók  sorrendje 
fölötti  vitában  s  egy  ez  iránt  küldendő  fölirat  tárgyában.     Ford.    j  e  g  y  z. 

törvényhozása  történetet.  Szónoklata,  bár  nem  birt  a 
magyar  szónoklat  szokott  fényével  s  keleti  pompájá- 
val, egyszerre  megvilágosította  a  tárgy  minden  olda- 
lát, megtalálta  az  ellenfél  gyöngéit  s  azokat  kérlelhet- 
len  logikával  bonczolta  és  czáfolta  meg.  Oly  gyüle- 
kezet közepette,  mely  a  túlzó  és  áradozó  szónok- 
latokra igen  is  hajlandó  volt ,  az  ö  eszméinek  szoros 
lánczolata  s  azon  mérséklet,  mely  mindig  csak  a 
közvetlenül  elérhetöt  követelte,  elvitázhatlan  túlsúlyt 
biztosítottak  számára.  Oly  ellenzéket  vezetni,  melyet 
természeti  hajlama  mindenben  túlzásra  ragadd,  fegyel- 
mezni és  összetartani  azt,  épen  nem  tartozik  a  köny- 
nyebb  feladatok  közé;  legkevésbé  pedig  Magyaror- 
szágban, a  véralkatok  hevessége  s  az  önszeretet 
könnyen  sérthetösége  miatt.  Neki  mégis,  minden 
erőltetés,  minden  kiszámított  ügyesség  nélkül,  sikerült 
ez,  egyedül  gondolkodási  s  cselekvési  módja  által. 
Soha  sem  sértette  meg  barátai,  sót  ellenségei  hiúsá- 
gát sem ;  soha  sem  éreztette  felsöbbségét  s  nem  kö- 
vetelte magának  a  vezéri  elsőséget;  igyekezett  alkal- 
mat adni  pártfeleinek,  hogy  saját  eszméiket  kifejthes- 
sék s  érvényesíthessék  jeles  tulajdonaikat.  Végre,  mi- 
dőn véleményét  kimondta,  azt  egyszerűen  tette,  min- 
den igény  nélkül,  senkire  rá  nem  erőltetve;  mégis 
mindenki  ahoz  csatlakozott,  mert  átlátta,  hogy  leg- 
czélszerübb  s  legalaposabb  az. 

Az  i832 — ó-ki  országgyűlés  a  jelen  században  a 
legfontosabbak  egyike  Magyarország  történetére  nézve. 
Először  jöttek  a    grava mének   fölötti   viták,   azon 

sérelmi  panaszok  tudniillik,  melyeket  az  ellenzék  emelt 
a  kormány  ellen,  mely  nem  tudta  megszokni  hogy  a 
magyar  nemzet  ösi  szabadalmait  tiszteletben  tartsa, 
söt  azokat  minden  lépten  nyomon  megsértette  s  szel- 
lemeket teljesen  félreismeré.  Ezek  után  átment  a  ka- 
mara'") a  társadalmi  reform  kérdéseire.  Az  ellenzék 
egyenlőséget  követelt  mindenkinek  s  a  kiváltságok  el- 
törlését sürgette.  A  nemesek  semmi  adót  nem  fizet- 
tek, mert  egyedül  ok  voltak  fegyveres  szolgálatra  kö- 
telezve. Mindnyájoknak  részt  kellett  venniök  az  „áta- 
lános  fölkelés"-ben,  mely  egykor  legyőzte  a  törököt 
s  a  Napóleon  elleni  harczokban  még  5o,ooo-re  menő 
hadjutalékot  adott.  Most,  be  levén  hozva  a  sorozás, 
ürügye  sem  maradt  fenn  az  adómentességnek,  mely 
annál  igazságtalanabb  volt,  minél  nagyobb  szám  (az 
összes  fő  és  kis  nemesség)  által  volt  igénybe  véve.  A 
parasztok,  a  hűbéri  szolgálat  alól  a  múlt  század  vége 
óta  fölszabadítva,  magok  viselték  az  összes  közterhe- 
ket, s  a  mellett  a  földesurak  földeit,  mint  úrbéresek 
tartoztak  mívelni.  E  ferde  rendszert  némileg  elvisel- 
hetővé csak  az  tette,  hogy  a  „királyi  adó"  a  törvény 
áltaP^)  csak  mintegy  5  millió  forintra  volt  határozva 
s  annak  beszedése  a  megyei  pénztárnokok  által  tör- 
tént, de  távolról  sem  hajtatott  rendszeresen  be.  A 
magyar    főnemesség    becsületére    meg    kell    jegyezni, 


'-)  Értsd :  az  alsóház.  Kamaráknak,  Francziaországban,  neveztetnek  a  tőr- 
vényhozó test  alsó  és  felső  házai.  Ford.  jegyz. 

13)  Nem  a  törvény  által  egyszer  mindenkorra  ,  hanem  mindannyiszori 
országgyűlési  végzés  által.  Ford.  jegyz. 

hogy  ö  volt  az  első.  ki  azon  kiváltság  eltüricsct  in- 
ditványozta.  melynek  hasznát  maga  élvezte  legnagyobb 
mértékben.  Az  igazságérzet  azon  nemeslelküsége  által 
volt  áthat\a.  mely  a  franczia  aristokratiát  is  augustus 
4-kénck  éjjelén  vezette  volt.  A  bécsi  kabinet,  nem 
hogy  bátoritotta  volna  e  fölszabaditási  mozgalmat, 
mint  Mária  Terézia  és  II.  József  tették,  sőt  makacsul 
ellene  szegült  annak,  s  mindent  elkövetett  hogy  azt 
megakadályozhassa.  Egy  nehézség  volt  mindazáltal, 
mely  rögtöni  megoldást  követelt :  azt  kellé  eldönteni, 
váljon  a  nemes  ember  köteleztessék-e  vámot  fizetni 
a  nagyszerű  lánczhidon,  mely  ma  Budapest  föbüszke- 
sége  a  Dunán,  s  melynek  terve  akkor  fogamzott  meg 
Széchenyi  agyában?  A  hajóhídon  csak  a  paraszt  fize- 
tett, a  nemes  pedig  szabadon  járt  át,  igazságtalan  ki- 
váltságában büszkélkedve.  —  E  kérdések  alkalmából 
egész  sor  beszédet  tartott  Deák,  melyek  feléje  fordi- 
ták  az  egész  ország  figyelmét.  A  szerencsétlen  Len- 
gyelország érdekében  is  fölemelte  szavát  s  menhely- 
jogot követelt  a  Magyarországba  menekült  szegény 
lengyeleknek.  Ettől  kezdve  mindenki  érezte,  hogy  az 
ö  szava  dönti  el  az  indítványok  sorsát,  ö  rendelkezik 
a  többséggel. 

Az  országgyűlés  bezártával  a  kormány  eljöttnek 
látta  az  időt,  hogy  szigorú  rendszabályokhoz  nyúljon 
az  egész  országban  elterjedt  izgalom  elnyomására. 
Elitéltette  Wesselényit  s  börtönbe  vettette  Lovassyt 
és  Kossuthot,  két  fiatal  izgatót,  kik  saját  lelkesedésö- 
ket  a  népbe  is  átültették.    Örökös  vakága  a  hatalom- 

nak!  ha  egy  nemzet  több  szabadságot  s  igazságot 
követelve  megmozdul,  azt  képzelik,  hogy  megállíthat- 
ják a  mozgalmat,  ha  azokat  sújtják,  kik  a  tömeget 
vezetni  látszanak.  Pedig  azzal  semmit  sem  állítanak 
meg,  söt  siettetik  a  kitörést,  mely  őket  is  nemsokára 
elsodorja;  hasonlók  az  eszeveszett  gépészhez,  ki  hogy 
a  göz  éles  füttyét  ne  hallja,  bezárná  a  szellentyüt  s 
nem  gondolná  meg,  hogy  a  forrongó  erő,  melynek 
semmi  szelepet  nem  engedett,  öt  fogja  megsemmisí- 
teni mielőbb. 

Az  iSSg-diki  országgyűlés  az  egész  országot  for- 
rongásba hozó  harag  benyomása  alatt  gyűlt  össze, 
elhatározva  :  kényszeritni  a  kormányt  a  százados  jo- 
gok tiszteletére.  Az  ellenzék  élén  Deák  állott.  A  pártja- 
beli követek  mind  körüle  csoportosultak  s  tőle  vették 
a  vezényszót.  Annyi  erélylyel,  összetartással  s  bölcse- 
séggel  vezette  pártját,  hogy  a  kormány  megdöbbent. 
A  nádor  maga  értekezett  Deákkal  s  azon  eredményt 
vonta  ki  a  tanácskozásból,  hogy  ideje  engedni.  Kos- 
suth szabadon  bocsáttatott,  de  barátja  Lovassy  meg- 
halt a  börtönben  ^^).  Gróf  Ráday,  Pestmegye  követe, 
kit  felségsértési  pörbevonatással  gátoltak  meg  hogy 
helyét  az  országgyűlésen  el  ne  foglalhassa,  szintén  ke- 
gyelmet kapott ^^).     Deák  tekintélye   akkora  volt  már, 


1*)  Nem  halt  meg,  hanem  megörült.  Ma  is  él,  ily  szerencsétlen  álla- 
potban. Ford.  jegyz. 

1^)  A  pör  ellene  (mely  azonban  nem  volt  felségsértési  pör)  az  1840-ki 
országgyűlés  végén,  a  hasonló  pörökkel  együtt,  egyszerűen  megszüntettetett. 
Egyébiránt  Ráday  már  előbb  önként  lemondott  a  követségről,  s  ezzel  meg- 
szüntette a  sérelem  tárgyát.  Ford.  jegyz. 

hogy  birúul  állhatott  a  korona  cs  nemzet  között ;  s 
sikerült  is  kibékülést  hoznia  létre,  épségben  fentart- 
ván  az  alkotmányos  jogokat,  melyeket  Magyarország 
létezésének  alapjaiul  tekintett.  A  hatalom  emberei,  a 
konzervativ  párt  íejei  magok  is  meghajlottak  előtte; 
pedig  midőn  e  rendkivüli  szerepet  játszotta,  melyre 
egyedül  volt  hivatva,  alig  volt  több  harminczhat 
évesnél. 

Deák  barátjainak  egyike,  Tóth  Lörincz,  e  kor- 
szakból eleven  rajzot  nyújt  róla.  Pozsonban  vagyunk; 
az  országgyűlés  együtt  van.  Jertek  velem  azon  füsttel 
telt  szobába,  hol  a  követtáblai  ellenzék  esti  tanács- 
kozmányait  tartja.  Holnap  fontos  ülés  lesz,  leirat  ér- 
kezett Bécsből,  melynek  fogalmazása  Pythia  kétértel- 
műségeire emlékeztet.  Arra  keli  válaszfeliratot  készí- 
teni. Nagy  a  zaj,  tömérdek  a  beszéd;  a  nemzeti  ér- 
zelem mélyen  meg  van  sértve.  Függetlenségünk  ellen 
törnek  —  kiáltják  minden  oldalról,  —  szent  István 
birodalmát  rabigába  akarják  hajtani.  E  szabadság, 
melyet  három  századon  át  meg  tudtunk  óvni  a  foly- 
tonos megtámadások  ellen,  ma  veszélyben  forog,  las- 
sanként, csendesen,  békés  utón  akarják  megsemmisí- 
teni; de  ereinkben  őseink  vére  foly  még  s  Rákóczyt 
nem  feledtük  el!  —  így  szólnak  a  legvérmesebbek. 
Mások  mérsékletet  hirdetnek,  de  ki  sem  hallgattat- 
nak. A  vitatkozás  fényesen,  de  iránytalanúl  foly.  A 
hány  fő,  annyi  gondolat.  Alig  lehet  a  szólókat  meg- 
érteni. E  perczben  lép  a  terembe  egy  még  fiatal, 
erőteljes  alkatú  férfiú.   Széles  vállain,  meglehetős  rövid 

nyakon,  kerek  fej  emelkedik,  piros  szabályos  arczczal, 
jámbor  de  eszes  arczkifejezéssel,  lelkes  szemekkel,  me- 
lyeket vastag  szemöld  árnyal  s  bennök  a  pajkosság 
és  jóindulat  küzdenek.  Fekete  öltönye  tiszta,  csinos, 
de  távol  áll  a  divatos  szabástól,  hófehér  mellény  födi 
széles  mellét;  kezében  elefántcsont  fejű  vastag  séta- 
botot tart.  Azt  hinnéd,  egy  jó  pozsoni  polgár,  ki 
megszokott  csapszékébe  megy,  mindennapi  kancsó  sö- 
rére. A  pamlagra  ül,  mert  szereti  a  kényelmet,  szájá- 
ban szivar,  a  mi  kedves  szokásának  látszik  lenni.  Fi- 
gyelemmel kiséri  a  vitatkozást  s  midőn  már  sokan 
kibeszélték  magokat,  és  ugy  látszik  az  ö  nézetét  vár- 
ják, szólni  kezd.  Egyszerűen  beszél,  mintha  csak  be- 
szélgetne. Néhány  szóval  megállapitja  a  vitás  kérdés- 
ben a  tényállást.  Kijelöli  azon  pontokat,  melyekben 
mindnyájan  egyetértenek,  s  a  czélt,  melyet  el  akarnak 
érni.  Határozottan  megmondja,  mi  téren  kell  kezdeni 
a  támadást  s  folytatni  a  vitatkozást,  minő  pontokat 
kell  tartani  és  föladni,  minő  eszközökkel  lehet  a  czélt 
elérni.  Fejtegetéseit,  melyeknek  lánczolata  oly  szoros 
mint  egy  számtani  feladat  bebizonyításáé,  kedélyes 
tréfákkal,  adomákkal,  hasonlatokkal  fűszerezi.  Az 
élénk  és  világos  előadás  előtt  eloszlanak  a  kételyek, 
kezei  alatt  gyönyörű  rendben  pereg  le  a  bonyolult 
gomolyag,  a  szenvedélyek  lecsillapodnak,  a  sophismák 
köde  szétfoszol,  s  a  magyar  képzelgések  mámora  ki- 
józanul. A  józan  ész  beszélt ;  a  csataterv  meg  van  ál- 
lapitva.  És  a  zaj  elnémul,  a  rendetlen  tömeg  csön- 
desen   hallgat,     mindenki    fölkel    s   nyugodtan    indul 

vacsorálni.  —  E  jó  nyárspolgár,  ki  igy  uralkodik  a 
magyar  országgyűlés  többségén  —  Deák  Ferenc/."). 
Egy  rendkivüli  esemény  még  növelte  a  nemzet 
becsülését  iránta.  Az  1843-ki  országgyűlést  megelőzött 
választási  mozgalmak  közepette,  erélyesen  felszólalt  a 
nemesség  adómentességi  kiváltsága  ellen.  Zalamegyé- 
ben, mint  mindenütt,  két  párt  állott  egymással  szem- 
ben; egyik  a  régi  kiváltságot,  az  ősi  hagyományokat, 
a  szent  alkotmányt  hordozva  ajkain,  melyből  egyetlen 
követ  sem  szabad  kimozdítani,  nehogy  az  egész  ösz- 
szeomoljék;  a  másik  az  egyenlőség,  az  igazság,  a  köz- 
érdek, az  uj  czivilizáczió  elveire  hivatkozva,  s  egyenlő 
jogokat  akarva  adni  ,,az  utolsó  czigánynak  is".  A  ne- 
messég szegényebb  része,  a  „bocskoros  nemesek",  a 
mint  őket  Magyarországon  nevezték,  igen  nagy  szám- 
mal voltak  a  megyében.  A  konzervatív  pártnak  sike- 
rült e  kérdésben  maga  részére  vonni  azok  nagyobb 
részét ,  ámbár  rendesen  a  legdemokratább  eszmék 
mellett  szoktak  volt  nyilatkozni.  Nem  volt  kiméivé 
sem  bor,  sem  pénz,  az  ellenpárt  megnyerésére.  A  vá- 
lasztás napján  tömegesen  jelentek  meg  a  választó  he- 
lyen, folytonos  „nem  adózunk!"  kiabálásokkal.  Ma- 
gyarországon a  választások  nem  mennek  azon  renddel 
és  nyugalommal,    mely  Francziaországban  a  politikai 


'<•)  Ha  a  magyar  olvasó  fölüti  Csengery  Magyar  Szónokok  és  Státusfér- 
fiak könyvét,  honnan  e  részletet  Laveleye  vette,  látni  fogja,  hogy  a  franczia 
iró  nem  szolgailag  fordította  Tóth  Lörinczet,  hanem  némileg  átdolgozta. 
Mi  sem  irtuk  ki  a  magyar  eredetiből ,  hanem  annak  kifejezéseit  használva, 
megtartottuk  a  franczia  iró  előadási  rendjét.  Ford.  jegyz. 

Laveleye.  Deák  Fereuvz.  2 

élet  e  döntü  tényét  jellemzi;  lefolyásuk  inkább  emlé- 
keztet azon  élénk,  heves,  sokszor  durva  küzdelmekre, 
melyek  Angliában  és  Amerikában  a  húst  ings-oknál 
(községi  választások)  fordulnak  elő.  Szabad  államok 
nem  riadnak  vissza  ily  pillanatnyi  rendzavarásoktól. 
Ezek  a  nép  haragjának  szellentyüi^^).  Ha  a  vulkán 
oldalán  apró  kráterek  nyilnak,  melyeken  a  láva  ki- 
ömölhet, a  nagyobb  kitörés  veszélye  el  van  háritva 
általok.  Deák  nem  választatott  meg.  Ellenfelei  any- 
nyira  mentek,  hogy  nem  átallották  öt  kehidai  csen- 
des magányában  fenyegetni;  de  a  reformpárt  hivei 
nem  oly  könnyen  adták  meg  magokat  a  bukásba, 
mint  jelöltjük.  Új  kísérlet  következett^^).  Ezúttal  nem 
haboztak  követni  a  konzervatív  párt  példáját  s  ök  is 
Ígéretekhez,  vesztegetésekhez  és  fenyegetésekhez  fo- 
lyamodtak, sőt  erőszakhoz  is.  Ismét  tettlegességekre  került 
a  dolog  s  vér  folyt.  Deák  egész  erélyével  ellenmondott 
a  baráti  által  használt  eszközöknek.  Előre  kijelentette, 
hogy  nem  fogadja  el  a  követi  széket,  mely  általa  nem 


1'')  Az  eredetiben  exutoires,  fontanella,  folyó  -  seb.  A  kifejezés  más, 
az  eszme  ugyanaz.  Ford.  jegyz. 

18)  Az  előadásban  csak  az  a  hiba ,  hogy  nem  a  követválasztás ,  hanem 
az  utasitás-adás  forgott  még  kérdésben.  Először  a  becsöditett  tömeg  leszavazta 
a  nemesek  adózásának  elvét,  illetőleg  annak  az  utasításba  betételét.  Deák  ki- 
nyilatkoztatta, hogy  ily  utasítással  nem  fogadja  el  a  követséget.  Az  új  kísér- 
let új  utasításra  vonatkozott.  S  ez,  az  érintett  eszközökkel,  keresztül  is  ment. 
Deák  azonban,  kimondott  szavához  híven ,  melyben  ily  eszközök  használata 
ellen  tiltakozott  volt,  nem  fogadta  el  a  követséget,  bár  arra  nem  többséggel, 
hanem  egyértelmüleg  választatott  meg.  Tehát  nem  követválasztás  volt  két- 
szer, a  mi  nem  is  lehetett;  hanem  az  egyszer  megkészített  utasítás  lön  má- 
sodszor megváltoztatva.  Ford.  jegyz. 

helyeselt  eszközökkel  szereztetik  meg  neki  az  erőszak 
harczában.  Nem  hitték ;  azzal  biztatták  magokat,  hogy 
ha  meg  lesz  választva,  nem  fogja  visszautasitani.  De 
Deák  hajthatatlan  volt,  s  elhatározásában  semmi  sem 
tántoríthatta  meg.  „Nekem  —  monda  egyszerűen  — 
nincsen  kétféle  mértékem ;  s  a  törvénytelenséget,  me- 
lyet ellenfeleimben  kárhoztatok ,  magam  hasznára 
igénybe  nem  vehetem."  Nagy  erkölcsi  bátorságra  mu- 
tató tény,  mely  magának  is  nehezére  eshetett,  nem  a 
követi  székért,  melyet  elvesztett,  hanem  a  kegyetlen 
csalódásért,  melyet  azokra  mért,  kik  jelöltsége  sike- 
réért így  kitették  magokat.  Többen  közülök  szemé- 
lyes és  vagyoni  áldozatot  hoztak;  s  áldozataikért  ju- 
talmul nem  nyertek  egyebet  a  nyilvános  megrovás- 
nál, mely  annál  sujtóbb  volt,  minél  magasabbról  jött. 
Elkeseredésök  határtalan  volt  s  haragjokban  a  legke- 
serűbb szemrehányásokkal  illették  Deákot.  Azt  mon- 
dák, a  párt  érdekét  föláldozza  azon  személyes  dics- 
vágyának, hogy  magát  kivételes  politikai  becsületesség 
példányául  tüntesse  föl.  A  választások  Magyarorszá- 
gon, mint  minden  szabad  országban,  alkalmat  szol- 
gáltattak a  túlhevült  szenvedélyek  összeütközésére;  de 
soha  senkinek  eszébe  nem  jutott  visszautasitani  a  bár- 
mikép kivívott  sikert.  Az  elv  diadalát  személyes  ér- 
zékenységnek s  a  közjót  szűkkeblű  aggályoknak  ál- 
dozni fel,  azt  mondák,  vétkes  önzés.  —  A  politikában 
semmi  sem  oly  nehéz,  mint  barátainknak  ellenállani. 
Deák  erre  is  elég  bátorsággal  birt  és  semmi  vád  ál- 
tal meg  nem  rendíthető  vonakodásával  sokkal  nagyobb 

szolgálatot  tett  hazájának,  mintha  elfoglalta  volna  szé- 
két a  parlamentben.  Mikor  egy  egész  nemzetnek  er- 
kölcsi leczkét  szükség  adni,  a  beszéd  keveset  ér ;  egy 
tett,  egy  nemes  példa  hangosabban  szól  a  legbámu- 
latosabb  ékesen  szólásnál. 

E  derék  férfiú  távolléte  nagy  benyomást  tett. 
Közcsapásnak  tekintetett  s  végre  is  mindenki  igazat 
adott  a  nemes  érzelmeknek,  melyek  Deákot  vezették. 
„Francziaországban  —  igy  kiálta  föl  Beöthy  Ödön  az 
országgyűlés  szine  előtt  —  Latour  d'Auvergne  halála 
után  nem  szűntek  meg  nevét  szólitani  ezredében 
s  egy  hang  azt  felelte:  meghalt  a  becsület  mezején! 
Németországban,  a  császár  koronázása  napján  azt  kér- 
dezték: Van-e  egy  Dahlberg  a  gyülekezetben?  Indit- 
ványozom,  hogy  minden  országgyűlés  megnyitásakor 
kérdés  intéztessék:  jelen  van-e  Deák?''  Zsedényi,  egyik 
fö  ellenfele  annak,  kit  már  Zala  nagy  követének  ne- 
veztek, angol  szokás  szerint  fejezte  ki  hódolatát  poli- 
tikai ellenfele  iránt,  s  nem  habozott  kimondani,  hogy 
Magyarország  legtisztább  jelleme  hiányzik  a  kamará- 
ból. A  Deák  nézeteit  leginkább  ellenző  hirlapok  ha- 
sonló értelemben  szólottak.  A  nélkül  hogy  egyéb 
czélja  lett  volna,  mint  betölteni  kötelességét,  nagyobb 
sikert  vivott  ki,  mint  legszebb  szónoklatai  által:  a  po- 
litikai becsületesség  diadalát.  E  diadal  ép  oly  becsü- 
letére vált  azoknak  kik  azt  elismerték,  mint  annak,  a 
ki  ehsmerésök  tárgya  volt.  A  Deák  által  üresen  ha- 
gyott széket  senki  sem  merte  elfoglalni.  Az  1843-ki 
országgyűlésen  Zala  megyének  csak    egy  követe  volt, 

a  liatal  Csú/y.  Deák  visszavonulva  clt  takisi  birtokán, 
elmélyedve  a  fontos  kérdésekbe,  melyek  az  ország- 
gyűlésen tárgyaltattak,  s  íigyelmes  szemmel  kisérve  a 
mozgalmat,  mely  Magyarországot  oly  tragikai  sorsa 
télé  ragadta. 

Kossuth,  kiszabadulva  börtönéből,  a  kézirati  tu- 
dósítások helyett,  melyek  miatt  elitéltetett  volt,  a  Pesti 
Hirlapot  alapitotta.  Ez  volt  az  első  magyar  lap  az  új 
kor  szellemében.  A  nemzet  jogait  oly  erélylyel  és  bá- 
torsággal védte,  mely  szerkesztőjének  hallatlan  nép- 
szerűséget szerzett.  Széchenyi,  ki  a  reform-moígalom 
első  meginditója  vala,  megdöbbent  annak  ujabb  fej- 
leményein. A  Kelet  népé-ben  megkisérlé  mérsékelni 
azt  s  Kossuthot  oly  hévvel  támadta  meg,  hogy  maga 
a  konzervatív  párt  feje,  Dessewffy  Aurél  is  kénytelen 
volt  hibáztatni  túlságosságát.  A  nagy  gróf  azt  hitte,  hogy 
mint  hajdan,  a  mozgalom  most  is  csak  a  felsőbb  osz- 
tályokat ragadandja  meg;  de  Kossuth,  hírlapjával  s 
lángoló  szónoklataival  fölébresztette  az  összes  nem- 
zetet; s  a  mint  Dessewífy  igen  helyesen  mondotta 
Széchenyinek,  az  oly  nemzetet  nem  lehet  zárt  bizott- 
ságilag kormányozni,  melynek  joga  van  évenként  négy- 
szer ötvenkét  helyen  összegyűlni  s  az  állam  minden 
ügyeit  vitatás  alá  venni.  Az  1848-kí  forradalmat  meg- 
előzött évek  alatt  a  reform-párt  két  árnyalata  közt 
mind  érezhetőbbé  lett  a  szakadás.  Melyik  részen  ál- 
lott Deák?  ki  még  mind  ig  vísszavonultságában  élt.  Nem 
tartott  beszédeket,  sem  a  nyilvánosság  elé  nem  adott 
semmi  iratot;  de  hü  maradt  az  elvekhez,  melyeket  előbb 

védelmezett  vala.  Az  akkor  vitatás  alatt  levő  minden 
kérdésben,  a  sajtószabadság,  a  vallásfelekezetek  tör- 
vény előtti  egyenlősége,  a  városoknak  adandó  kép- 
viseleti jog,  kik  úgy  szólva  nem  is  voltak  képviselve 
az  országgyűlésen,  a  kiváltságok  eltörlése  stb.  kérdé- 
seiben ő  a  radikál  reform  mellett  nyilatkozott.  Sza- 
bályszerű haladással  kivánta  elérni  mindezt,  a  törvé- 
nyes úton;  s  kiváltképen  határozottan  visszautasított 
minden  oly  eszmét,  mely  az  Ausztriától  való  elsza- 
kadásra vezethetett,  a  mire  itt-ott  már  mutatkozott 
némi  hajlam.  „Én  —  ismétlé  gyakran  —  a  reform 
embere  vagyok,  de  nem  forradalmár."  A  kitűnő  pu- 
blicista. Deák  hü  barátja  és  segítője  legfontosabb  mun- 
kálkodásaiban, báró  Eötvös,  ki  bár  még  csak  har- 
mincz  éves,  már  költeményei,  regényei,  közjogi  s  pub- 
licistái dolgozatai  által  nagy  hirre  kapott,  irataiban 
fejtegette  közös  eszméiket.  Jóllehet  védelmezte  Kos- 
suthot Széchenyinek  gyakran  túlzott  megtámadásai 
ellenében,  de  elvált  az  ékesszóló  agitátortól  Magyar- 
ország politikai  kormányzatának  újraszervezése  kér- 
désében. Kossuth  az  ausztriai  kormánynyal  szemben 
éles  ellenzéki  szempontból,  még  kiebb  akarta  terjesz- 
teni a  megyék  ugy  is  széles  hatáskörét,  oly  módon, 
hogy  a  népfelség  gyakorlata  egészen  kezeikbe  menjen 
át,  mi  által  Magyarország  bizonyos  értelemben  egy 
demokrat  szövetséges  állammá  alakult  volna  át,  mely 
ötvenkét,  egymástól  jóformán  független  megyéből  áll 
vala.  Látni  való.  hogy  ez  a  decentralisátiónak,  az  ál- 

lamcgység  fölbomlásáig  hajtása  lett  volna  '"j.  Kötvös  és 
Deák  a  pillanat  szcnvcdcílyein  felülemelkedve,  aztállitot- 
ták,  hogy  ha  az  országnak. felelős  minisztériuma  s  olv 
jogokkal  felruházott  parlamentje  volna,  melvek  minden 
szabad  országban  a  parlament  elmaradhatlan  tulaj- 
donai, akkor  nem  volna  többé  szükség  arra,  hogy  az 
egyes  törvényhatóságok,  a  megyegyülések,  az  auto- 
nómia ürügye  alatt,  a  nemzetgyűlés  által  megszava- 
zott törvények  végrehajtását  felfüggeszthessék.  A  köz- 
ponti hatalom  korlátainak  fontos  és  nehéz  kérdése, 
mely  az  Egyesült  Államok  alapitása  óta  anny-rt  vitat- 
tatott,  ez  idötájtt  Magyarországon  is  a  legélénkebb 
vitatás  tárgyát  képezé. 

1846-ban  Deák,  maga  sem  tudta  mi  baj  által, 
megrenditve  érezte  egészségét  s  fogyatkozni  erejét.  A 
hazai  és  külföldi  fürdőkben  kellett  segélyt  és  gyógyu- 
lást keresnie.  Svajczot,  Olasz-,  Franczia-  és  Angolor- 
szágot is  beutazta.  Némileg  helyreállva  tért  vissza, 
de  még  gyöngébb  volt,  mintsem  az  1847-ki  ország- 
gyűlésre is  elvállalhatta  volna  a  megyéje  által  neki 
fölajánlott  követséget.  Hazája  helyzete  azonban  élén- 
ken foglalkoztatta.  Nem  látott  más    kimenetelt:    vagy 


'3)  Kossuth  nézeteinek  s  irányzatának  előadása  túlzott.  Kossuth  akarta 
a  megyei  rendszert  fentartani  a  parlamenti  centralisatió  ellenében;  de  az  ál- 
lamegység feloszlását  s  szövetséges  kantonrendszert  nem  akart.  S  a  mi  előbb 
mondva  és  alább  ismételve  van,  hogy  e  vitában  Eötvös  Deáknak  lett  volna 
segéde  s  eszméi  kifejezője  :  még  kevésbbé  áll.  Deák,  az  ellenzék  két  árnya- 
latai között,  e  kérdésben  inkább  Kossuth  nézetei  felé  hajlott.  A  Pesti  Hirlap 
kis,  de  kitűnő  csoportja,  Eötvös,  Szalay,  Csengery,  Trcfort,  —  önállóan  mű- 
ködött. Ford.  jegyz. 

az  önkény  uralmát,  vagy  a  forradalmat.  A  magyar 
alkotmány  alapjai  s  betetőzése  között  ijesztő  ellentét 
volt.  A  törvényhozás  gépezete,  a  mint  azt  a  századok 
megalakították,  oly  bonyolult  volt,  hogy  az  új  esz- 
méknek, .melyek  a  megyegyülésekben  forrongottak, 
nem  engedett  szabályos  és  könnyű  utat.  A  követi 
táblának  volt  joga  a  fenálló  törvények  változtatását 
inditványozni ;  de  nem  állott  hatalmában,  érvényesí- 
teni akaratát.  Az  idő  bosszantó  vitákban  veszett  el. 
Mikor  valamely  indítvány  a  mágnások  táblája  elé  ke- 
rült, ez  abban  rendesen  lényeges  változtatásokat  tett. 
A  követek  háza  elfogadta  a  módositványok  egy  ré- 
szét, aztán  visszaküldte  a  javaslatot  a  felsőházhoz; 
izenetek  s  viszonizenetek  végtelen  sora  következett. 
Ha  végre  sikerült  a  két  táblának  valamiben  meg- 
egyeznie, akkor  a  munkálatot  még  a  Bécsben  székelő 
magyar  kanczelláriához  kellett  fölküldeni,  mely  azt  új 
módosításokkal  s  egy  leirat  kíséretében  küldötte  vissza ; 
vagy  megesett,  hogy  nem  is  válaszolt  reá.  Ha  a  bécsi 
udvar  valami  Ígéretet  tett,  az  kitörő  él  jen-zajjal  fo- 
gadtatott; ha  a  király  képviselője  az  alsó  táblánál,  a 
királyi  személynök  valami  oly  kifejezéssel  talált 
élni,  mely  a  nemzet  jogaival  ellentétben  állt,  minden 
felől  azt  kiáltották:  gravamen,  gravamen!  s  va- 
lamelyik jogtudós  követ  megczáfolta  és  visszautasította 
azt.  Az  országgyűlés  ekép  igen  jó  védbástya  volt  az 
önkény  ellen,  de  nem  válhatott  a  reform  és  a  hala- 
dás czélszerü  eszközévé.  A  legnemesebb  eszmék,  fé- 
nyes szónoklatokkal  támogatva,  Klauzál  meleg  ékesen 

szólása.  Szentkirályi  Móricz  bonczoh)  logikája,  mely- 
ről azt  mondák,  szintoly  éles  mint  bonczkcse^"),  mind 
hiába  volt,  az  1843 — 6-ki*')  országgyűlés  majdnem 
eredmény  nélkül  oszlott  cl.  Az  ellenzéknek  nem  volt 
vezére,  ki  minden  lépését  irányozza.  Az  1847-ki  vá- 
lasztások után  megtalálta  azt  Kossuthban,  kinek  ez 
volt  jelszava:  ,, veletek  vagy  nélkületek,  sőt  ellenetek 
is";  de  az  ellenzéki  követek  közt  sokan  nem  voltak 
hajlandók  öt  követni.  Széchenyi  élénken  sürgette 
Deákot,  hogy  alakitson  mérsékelt  bal-pártot^''),  mely- 
nek jelszava  legyen:  „haladás  és  reform,  fofradalom 
nélkül"  s  föladata:  Kossuthot  és  a  kormányt  egyaránt 
ostromolni.  Deák  ettől  egyátalában  vonakodott  s  mind- 
annyiszor visszautasitotta  a  tervet.  Azon  meggyőző- 
désben volt,  hogy  nem  szabad  gyöngiteni  a  nemzeti 
pártot  nyilvános  szakadás  által  s  inkább  akart  egy 
fölkelés  esélyeinek  nézni  elébe,  mint  fegyvert  adni  az 
önkény  kezébe^'*).  A  szabadelvű  párt  mind  világosabban 
látta  a  benső  összefüggést  Magyarország  és  az  örö- 
kös tartományok  sorsa  között.  A  mig  ezek  absolut 
kormány  uralma  alatt    állanak,    Magyarország   alkot- 


20)  Anachronismus.  Szentkirályi  csak  később,  a  forradalom  után  lett 
orvossá,  s  akkor  is  nem  sebész,  hanem  hasonszenvi  orvossá,  kinek  a  boncz- 
késsel  semmi  dolga.  Ford.  jegyz. 

21)  1843— 4-ki.  Ford.  jegyz. 

22)  A  jobb  és  bal  elnevezések  nálunk  184S  előtt  nem  voltak  szokásban, 
nem  is  volt  értelmök;  a  követek  nem  pártok,  hanem  kerületek  szerint  ültek  a 
táblánál.  Mérsékelt  ellenzék  értendő.  Ford.  jegyz. 

23)  Egyiket  oly  kevéssé  akarta  mint  a  másikat.  A  forradalom  akkor  leg- 
kevésbbé  sem  volt  előrelátható.  Váratlan  események  hozták  elő  a  februári  s 
márcziusi  napokat,  s  a  bécsi  reactio  a  forradalmat.  Ford.  jegyz. 

mányos  jogai  is  mindig  fenyegetve  vannak.  Ugyan- 
azon fejedelem  nem  lehet  Bécsben  absolut  uralkodcj 
és  Pozsonban  alkotmányos  király.  Népfelség  s  angol 
modorú  önkormányzat  a  Lajtán  túl ,  és  Metternich 
vaskezü  zsarnoksága  a  Lajtán  innen,  nem  állhatnak 
meg  együtt.  Ezt  bizonyítgatta  ismételve  Tolnamegye 
két  követe,  a  nemes  emberbarát  Bezerédj  és  a  heves 
Perczel,  ki  később  honvédtábornok  lön.  Deák  erős 
meggyőződése  is  ez  volt.  Azért  sürgette  s  tette  bele 
az  1867-ki  kiegyenlitésbe  is,  mely  a  dualizmust  tény- 
legesen megállapította,  azon  követelést,  hogy  a  biro- 
dalom másik  fele  is  alkotmányos  intézményekkel 
bírjon. 

Egy  pillanatig  remélhette,  hogy  óhajtásai  teljese- 
désbe mennek,  még  az  örökös  tartományokat  illetőleg 
is,  midőn  a  februári  forradalom  nagy  eseménye,  föld- 
rengés módjára,  halomra  döntötte  a  régi  intézménye- 
ket. De  mondják,  hogy  bizalma  a  jövőben  csakhamar 
megrendült  ismét.  Midőn  látta,  hogy  a  birodalom  kü- 
lönböző nemzetei  s  vezetőik  oly  kevéssé  vannak  még 
megérve  a  renddel  párosult  szabadság  élvezetére,  a 
hatalom  letéteményesei  pedig  ugy  át  vannak  hatva 
az  absolutismus  hagyományos  eszméitől,  a  nemzeti- 
ségek oly  elvakultak,  követeléseikben  oly  méltányta- 
lanok s  kölcsönös  gyülöletökben  oly  engesztelhetlenek, 
—  mély  szomorúság  fogta  el  szivét  s  gyakran  mon- 
dogatta: „ez  a  vég  kezdete". 

Gróf  Batthyáni  Lajosnak,  ki  Magyarország  szá- 
mára külön  felelős  minisztérium    alakításával   bízatott 


—       27       — 

meg,  sikerült  ahha  beNonni  Széclieiiyit  is,  Kossuthot 
is,  amazt  a  pénzügyek,  emezt  a  közmunkák  minisz- 
teréül*). Hogy  a  két  ellentétes  férliu  közt,  kik  csak 
az  imént  még  oly  elkeseredetten  álltak  szemben  egymás- 
sal, egyességet  lehessen  létrehozni,  oly  közbenjáróra 
volt  szükség,  kinek  tekintélyét  mind  a  kettő  elismerje. 
Ilyen  csak  a  kehidai  bölcs  lehetett.  Batthyáni  tehát 
Deákhoz  fordult;  ez  előbb  vonakodott  belépni  a  mi- 
nisztériumba. Nem  volt  semmi  hajlama  hivatalvise- 
lésre; de  meg  voh  szokva:  a  közérdeknek  mindig 
alárendelni  személyes  hajlamait.  Végre  is  elfogadta  az 
igazságügyi  tárczát,  melyre  jellemének  tisztasága  s 
nagy  törvénytudománya  által  mintegy  teremtve  lát- 
szott lenni.  1848  márczius  17-én  lépett  hivatalába"). 
Államtitkárul  Ghyczy  Kálmánt  vette  maga  mellé,  a 
ki  most  a  baloldal  feje.  A  törvények  kodifikálására 
kiküldött  bizottság^*')  élére  Szalay  Lászlót  állitotta,  kit 
Magyarország  nem  sokára  a  frankfurti  parlamenthez 
küldött  követül  s  ki  utóbb  nemzetének  egyik  legjele- 
sebb történetirója  és  jogtudósa  lön. 

Az   1848-ki  nevezetes  törvények,  melyek  Magyar- 
ország   politikai    alkotmányát   egészen   átalakították   s 


21)  Valószínűleg  csak  tollhiba.  Epcn  megforditva. 

Ford.  jegy-i. 

2^)  A  minisztérium  megalakulása,  benne  Deákkal,  márcz.  23-án  hirdet- 
tetett ki  előlegesen.  Azonban  a  pénz-  és  hadügyre  nézve  újabb  nehézségek 
merültek  fól.  S  a  végleges  megerösités  csak  april  y-én  következett  be;  az  új 
törvények,  szentesítve,  april   ii-én  hirdettettek  ki.  Ford.  jegyz. 

-^)  Azaz  :    minisztériumának  kodifikáló  osztálya. 

Ford.  jegyz. 


—       21 


melyek  tavaly  ismét  visszaállíttattak  érvényökbe,  nem 
voltak  Deák  müve;  azok  már  ki  voltak  dolgozva, 
midőn  ö  a  minisztériumba  belépett ^^).  Bár  hibáztatta 
azok  egyes  meghatározásait,  oly  módon  kezdett  azok 
végrehajtásához,  hogy  az  alsó  néposztályok  felszaba- 
dítása siettetve  legyen,  de  volt  földesuraik  ellen  föl 
ne  keljenek.  Ez  volt,  mondja  maga^^),  legnehezebb 
föladata.  A  fölszabadult  parasztok  azt  hitték,  hogy 
most  már  osztozni  fognak  a  földesurak  birtokán.  Tö- 
megesen tódultak  Deákhoz,  hogy  nekik  igazságot  szol- 
gáltasson. Ajtaja  szüntelen  ostromolva  volt  különböző 
nemzetiségű  egyénektől,  kik  mind  benne  helyezték 
bizalmukat.  A  békési  magyar,  a  bánsági  sváb,  az  ár- 
vái tót,  a  mármarosi  oláh,  mind  hozzá  folyamodtak, 
mint  atyjukhoz,  vitáik  elintézése  végett.  Magyaror- 
szágban, melyről  azt  mondják,  hogy  kevély  ariszto- 
kratiája  van,  senki  sincs,  a  ki  könnyebben  hozzájá- 
rulható volna,  mint  a  miniszterek.  Azon,  gyakran 
igen  szerény  lakást  tartják  meg  mint  miniszterek  is, 
melyet  egy  magán-házban  vagy  vendéglőben  azelőtt 
elfoglaltak  s  ott  bizonyos  órákban  mindenkit  elfogad- 


-'')  Ki  voltak  dolgozva,  midőn  általában  a  minisztérium  megkezdte  mű- 
ködését. Deák  azonban,  ki  —  mint  említve  volt  —  az  1847/8-ki  országgyűlé- 
sen nem  volt  jelen,  Batthyáni  által  fölhivatva,  már  márczius  közepén  meg- 
jelent Pozsonban,  közvetöleg  legalább  szintén  részt  vett  a  törvények  alkotásá- 
ban; valamint  részt  vettek  a  formulátióban  olyanok  is,  kik  nem  jöttek  be  a 
minisztériumba,  pl.  Szentkirályi.  Szóval,  a  48-ki  törvényeket  nem  a  még  meg 
sem  alakult  minisztérium,  hanem  az  országgyűlés  maga  alkotta  s  a  reform- 
párt egyes  jeles  tagjai  formulázták.  Ford.  jegyz. 

2S\    -, 

nak.  Hlsténkint.  mint  azelőtt,  elmennek  a  clubba,  a 
hol  mindenki  beszélhet  velők.  K  pol^^'irias  szokások 
folytán,  egyenes  és  közvetlen  érintkezésben  maradnak 
a  közvéleménynyel,  mig  másutt  a  miniszterek ,  pom- 
pás palotáikba  zárkózva,  szolgák-  és  ajtónállókkal  kör- 
nyülvéve,  mesterséges  légkörben  élnel^  melybe  az 
igazság  ritkán  hatolhat  be.  A  demokratia  századában 
a  demokrat  szokások  elutasithatlanabbak,  mint  sokan 
gondolnák.  Deák,  1848-ban  az  István  herczeghez  czim- 
zett  szállodában  lakott.  Reggel  korán  fogadta  az  or- 
szág minden  részéből  hozzá  csődülő  parasztokat. 
Megmagyarázta  nekik  az  új  törvények  szellemét,  me- 
lyek fölmenték  őket  a  robot  alól,  a  nélkül  hogy  uraik 
birtokát  nekik  adták  volna.  Megmutatta  előttök,  hogy 
teljes  szabadságot  s  törvény  előtti  egyenlőséget  él- 
vezve, meggazdagodhatnak  a  munka  által.  Fölvilágo- 
sitotta,  vigasztalta  őket;  beléjök  öntötte  az  igazság  és 
a  haza  szeretetét,  mely  az  ő  lelkét  eltölté  s  midőn 
tőle  visszatértek,  készek  valának  volt  uraik  vezetése 
alatt  verőket  is  ontani  e  törvényekért,  melyeket  előbb 
igazságtalanoknak  tartottak. 

A  kormányzatban  Deák  e  szép  elvet  vette  jel- 
szavául, melyet  gyakran  ismételt  alárendeltjei  előtt : 
„ha  szabadok  akartok  lenni,  először  legyetek  igazsá- 
gosak". Azt  is  mondta:  „Legyetek  igazságosak  a  ki- 
csinyek iránt,  ha  azt  akarjátok,  hogy  a  nagyok  azok 
legyenek  irántatok."  Szalayval  és  Eötvössel  együtt 
ismét  neki  kezdett  egy  büntető  törvénykönyv  kidol- 
gozásához, mely  a  nagyhirü  jogtudós  Mittermayernek 

és  a  büntetőjog  legkitűnőbb  német  Íróinak  nagy  mér- 
tékben megnyerte  méltánylatát^^).  Hasonlókép  elkészí- 
tette az  esküdtszéki  eljárásra  vonatkozó  törvényt.  A 
minisztertanácsban,  Batthyánival,  Eötvössel,  Mészá- 
rossal és  Klauzállal  mindig  azon  rendszabályok  mel- 
lett vala.  nffelyek  az  Ausztriával  való  jó  egyetér- 
tést lehetővé  tették,  ki  akarta  kerülni  a  teljes  szaka- 
dást, melynek  világosan  látta  s  előre  megjósolta  gyá- 
szos következményeit.  Magyarországnak  mindenek  fe- 
lett érdekében  állott  volna  az  osztrák  szabadelvűek 
és  tőkepénzesek  rokonszenvének  elvesztését  kerülnie. 
Fölállítván  a  personál-unió  tanát  és  államrendszerét, 
azonnal  meg  kellett  volna  osztani  az  államadósságo- 
kat. Mintegy  200  millió  elvállalásával  akkor  kivon- 
hatta volna  magát  Magyarország  az  osztrák  pénz- 
ügyek minden  közösségéből.  Azóta  három  annyi  adós- 
ság terhét  kényszerült  elvállalni.  A  múlt  télen  folyt 
viták  alkalmával  Deák  e  tekintetben  világosan  nyilat- 
kozott. „1848-ban,  monda,  nagy  hibát  követtünk  el. 
Azért  mondom:  követtünk,  mert  magamnak  is  része 
volt  benne.  Azt  kívánták  tőlünk,  hogy  vegyünk  részt 
a  megegyezésünk  nélkül  csinált  adósságok  terhében. 
Sem  jog,  sem  méltányosság  által  nem  voltunk  köte- 
lezve arra.  A  bécsi  minisztérium  abban  hibázott,  hogy 


29)  A  magyar  olvasó  tudja,  hogy  itt  is  egy  kis  anachronismus  van.  A 
hires  büntetőjogi  javaslat,  melynek  Deák  és  Szalay  voltak  fökészitöi,  már 
elübb,  az  1840-ki  országgyűlés  megbizásábol  készült  s  az  1843/4-ki  ország- 
gyűlésen mutattatott  be  —  de  életbe  nem  léphetett.  Ford.  jegyz. 

tőlünk  mint  kötelességet  követelte,  a  mi  részünkről 
nem  lehetett  egyéb  mint  engedmény.  Mi  pedig  abban 
hibáztunk,  hogy  egy  formakérdésen  fölakadtunk,  s 
nem  ereszkedtünk  mindjárt  egyezkedésbe,  a  mi  által 
annyi  vér  lehetett  volna  megkímélve.  Mily  roppant 
előmenetelt  tehettünk  volna  azóta!  A  jóllét  mily  ma- 
gas fokára  emelkedtünk  volna  már!"^°)  Deák  barátai 
azt  állitják,  helytelenül  hibáztatja  önmagát,  mintha  ő 
is  félreismerte  volna  hazája  valódi  érdekét  s  részt 
vett  volna  ama  hiba  elkövetésében:  ő  már  akkor  vi- 
lágosan  látta  a  követendő  utat,  de  nem  volt  képes 
érvényre  juttatni  saját  nézetét. 

Valóban,  a  bécsi  udvar  között",  mely  a  horváto- 
kat és  szerbeket  a  magyarokra  uszitotta,  hogy  vissza- 
csikarhassa tőlük  azon  jogi  engedményeket,  melyeket 
megadni  kényszerült  vala,  és  az  elkeseredett  hazafiak 
között,  kik  egyedül  a  fölkelésben  láttak  üdvöt,  nem 
volt  helye  többé  azon  pártnak,  mely  minden  irány- 
ban hiven  a  törvényességhez  ragaszkodott.  Forradalmi 
időkben  csak  a  szélső  pártok  maradnak  a  küzdtéren. 
Deák  népszerűsége  gyorsan  elpárolgott.  Fájdalommal 
látta,  hogy  minden  befolyását  elveszti  a  magát  el- 
árultnak  érző  nemzetre.  Látván  az  összeütközés  ki- 
kerülhetlen  voltát,  csak  sirhatott  a  (bécsi)  kormány 
vakságán.  Az  alku  és  kiegyenlítés  ideje  elmúlt.  Maga 
is  dühös  megtámadásoknak  volt  kitéve  azok  részéről, 


^")  Az   1867.  deczember   14-ki  ülésben.  Az  idczet  nem  szószerinti. 

Ford.  jcgyz. 

kik  minden  egyezkedésben  a  nemzetnek  vetett  tört 
véltek  látni.  A  Márczius  tizenötödike  rajta  volt, 
hogy  Deák  nevének  minden  varázsát  megsemmisitse. 
Jelszava  is,  mintha  csak  ellene  lett  volna  választva : 
„Nem  kell  táblabiró-politika."  Deák  csaknem  vala- 
mennyi megye  táblabírája  volt,  mint  Angolországban 
is  a  városok  polgárjogot  szoktak  adni  az  érdem  iránti 
tiszteletök  kifejezésérc.  E  megkülönböztetést,  mely 
Deákot  az  összes  nemzet  választottjává  tette,  most 
nevetségessé  igyekeztek  tenni.  A  czim,  melyet  Ma- 
gyarország megyéi  tiszteletjelül  adtak  a  haza  legböl- 
csebb fiának,  most  ugy  lön  feltüntetve,  mint  egyér- 
telmű a  szükkörü  felfogással,  s  mint  oly  régiségi  ma- 
radvány, melyet  a  forradalomnak  el  kell  sepernie. 

Jellachich  bán  betörése  horvátjaival  a  déli  me- 
gyékbe s  Lamberg  tábornok  megöletése  a  Buda  és 
Pest  közti  hidon,  azon  perczben,  midőn  a  császár  ne- 
vében a  hadsereg  szervezete  fölött  alkudozni  jött^^), 
nem  sokára  kikerülhetlenné  tették  a  fegyveres  küzdel- 
met. A  költészet  maga  is  belefújt  a  hadi  kürtbe.  Vö- 
rösmarty hallgatott;  de  Petőfi,  e  magyar  Tyrtaeus, 
a  puszták  szelébe  harczi  dalokat  harsogott.  „Itt  az 
idö,  most  vagy  soha!"^^)  „Trombita  harsog,  dob    pe- 


3')  Nem  alkudozni ,  hanem  az  összes  katonaság  fölötti  parancsnokságot 
átvenni.  S  kineveztetése  egyenes  jeladás  volt  a  törvényes  állapot  megtörésére. 
Egyébiránt,  hogy  Lamberg  megöletése,  mely  viszont  jeladás  volt  a  forrada- 
lomra, sem  erkölcsi,  sem  politikai  szempontból  nem  igazolható,  szintén  el- 
döntött dolog.  Ford.  jegyz. 

32)  Előbb  már,  márczius  i5.  Ford.  jegyz. 

reg;  csatára  indul  a  scrcy;  Hlürc!''  stb.  Az  cgcsz 
ország  fölkelt,  s  e  dalokat,  mint  a  írancziák  c[;ykor 
a  marscUaiset,  zengve,  indult  a  csatába.  Deák  sze- 
repe befejezettnek  látszott.  Mindamellett  az  utolsó 
perczig  nem  szünl  meg  a  bckcs  kiegyenlítést  megkí- 
sérteni, meg  levén  győződve,  hogy  egyedül  az  ment- 
hetné meg  hazáját  a  kíkerülhetlen  romlástól.  Szep- 
temberben küldöttség  élén  ment  Bécsbe,  értekezni  az 
ottani  országgyűléssel ;  de  egyesség  nem  jöhetett  létre 
s  az  elkeseredés  mind  két  részről  csak  növekedett. 
October  elején  kilépett  a  minisztériumból^),  de  meg- 
tartá  képviselői  székét.  Mikor  Wíndischgratz  herczeg 
a  győztes  osztrák  sereg  élén  Buda  falaihoz  közeledett, 
Batthyáni  követség  küldését  índitványozá,  mely  a  her- 
czeggel  a  béke  iránt  alkudozásokba  bocsátkozzék.  Az 
országgyűlés  elfogadta  ez  indítványt.  Az  év  utolsó 
napján,  1848  decz.  3i-én,  setét  téli  estén,  indult  el  a 
küldöttség;  oly  férfiakból  volt  összeállitva,  kikkel  a 
bécsi  udvar  kiegyezkedhetett  volna:  az  egri  érsek, 
Majláth  György  és  Antal,  Batthyáni  és  Deák  voltak 
tagjai.  De  Windischgratzet  az  első  diadalok  mámora 
és  a  bécsi  reactio  eszeveszett  gőgje  megrészegítették; 
el  sem  fogadta  a  követséget.  Azt  izente :  hogy  láza- 
dókkal nem  alkudozik.  E  szó  sokjába  került  Ausz- 
triának.  Azon  megaláztatásba,  hogy  először  legyőzetett 


33)  Az  összes  minisztérium  lemondása  már  szept.     ii-kcn    tóricnt.  Bat- 
thyáni uj  minisztérium  alakításával  levén  megbizva,  névsorát  fölterjesztette,  de 
az  el  nem  fogadtatott.     Deák  e  második  minisztériumba    már    nem    akart  be- 
lépni s  neve  nincs  is  a  névsorban.  Ford.  jegyz. 
Laveleye.  Deák  Ferencz.  ^ 

a  magyaroktól  s  azon  még  veszélyesebb  megalázta- 
tásba, hogy  az  orosz  által  mentessék  meg.  Ma  e 
„lázadók"  uralkodnak  Pesten,  s  a  király,  a  nemzeti 
zászló  előtt  meghajolva  lovagolt  föl  a  koronázási 
dombra.  Mi  más  lett  volna  Ausztriának  s  fiatal  csá- 
szárjának sorsa,  ha  elejétől  fogva  kezet  nyújtott  volna 
ama  legyözhetlen  istennőnek,  ki  századunkon  csönde- 
sen lépdel  végig,  ledöntve  mindent,  mi  diadalútja 
előtt  gátul  emelkedik,  —  a  szabadságnak.  A  végsza- 
kitás  és  a  kiontott  vér  súlyos  felelősége  mily  halálo- 
san esik  azok  fejére,  kik  azt  előidézték!  A  magyarok 
előtt  nem  maradt  más  választás,  mint  vagy  a  feltét- 
len megalázkodás,  vagy  a  fegyver.  Készebbek  voltak 
a  Bethlenek  és  Rákóczyak  kardját  kivonni  hüvelyé- 
ből. Bizonyára  nem  lehet  ezt  bűnül  tulajdonitni  ne- 
kik; a  nemzeti  jog  és  a  történeti  jog  részökön  volt. 
De  Deáknak,  a  törvényesség  emberének,  nem  volt 
többé  mit  keresnie  oly  téren,  hol  a  csaták  szerencsé- 
jének kellé  dönteni.  Politikai  pályájának  első  fele  e 
szomorú  Szilveszter-éjjel  záródott  be,  midőn  az  osz- 
trák vezér  táborából,  a  békés  kiegyenlítés  utolsó  re- 
ményszálának szakadtával  tért  vissza.  Az  országgyű- 
lés Debreczenbe  helyezte  át  magát.  Ö  nem  követte  oda. 


II. 


JVlig  az  országot  az  osztrák  hadak  foglalták  el. 
Deák  elvonulva,  de  nem  rejtőzködve,  élt  kehidai  bir- 
tokán. Mikor  a  magyarok,  a  hadiszerencse  fordultá- 
val, visszafoglalták  Pestet  és  Budát,  ö  akkor  sem  lé- 
pett ki  elvonúltságából.  Forradalomban  sem  jellemé- 
vel, sem  eszméivel,  nem  használhatott  hazájának; 
jobb  szeretett  homályban  maradni.  A  világosi  fegy- 
verletételt követett  véres  kivégzések  élénk  emlékezet- 
ben vannak  még;  gróf  Batthyáni,  gróf  Leiningen, 
Nagy  Sándor,  Damjanich,  Török,  Aulich,  Láner, 
Kiss,  felakasztattak  vagy  főbe  lövettek.  Ez  is  téves 
politika  volt.  Soha  egy  kormány  sem  tartotta  fenn 
magát  a  boszu  politikája  által.  A  kiket  megölnek, 
martyrokká  lesznek,  és  nem  halnak  meg.  Föltámad- 
nak, boszut  állani  biráikon.  Tavaly  Magyarországon 
jártomban,  a  kirakatokban  mindenütt  az  1848-diki 
áldozatok  arczképeit  láttam,  gyászfátyollal  környezve. 
Mig  volt  tiszttársai  önkéntes  száműzetés  által  mene- 
kültek az  üldözések  elöl ,  Deák  nyugodtan  maradt ; 
kihallgatás  elébe  sem  idézték.  Jellemének  tisztasága 
tiszteletet  látszott  költeni  iránta  még  az  ellenségben 
is.     Lassanként  visszatért  régi  szokott  életéhez,  meg- 

fordult  Pesten,  meg  Bécsben  is,  ha  épen  valami 
dolga  volt.  Ismét  hévvel  fordult  régi  kedvencz  tanul- 
mányaihoz; de  semmi  munkát  nem  bocsátott  közre, 
a  miben  véleményét  hallatta  volna  a  helyzetről, 
melybe  hazája  jutott.  Mig  Eötvös,  Somssich  Pál, 
Zsedényi,  gr.  Széchen  Antal  nyomatékos  iratokat  ad- 
tak ki,  melyekben  visszakövetelték  hazájok  jogait, 
melylyel  a  hatalom  úgy  bánt  mint  meghódított  or- 
szággal, addig  Deák  hallgatott.  Hallgatása  tiz  évig 
tartott.  Különös,  hogy  ez  idő  alatt  mind  nagyobbá 
lett  az  emberek  szemében  s  befolyása  határtalanná 
lett.  Ez  idö  alatt  emelkedett  azon  páratlan  állásra, 
mely  öt  Magyarország  sorsának  eldöntőjévé  tette. 
Mikép?  senki  sem  tudná  megmondani.  Soha  nem 
vette  magának  a  kezdeményező  szót  a  közügyekben. 
Ha  kérdezték,  kevés  szóval  felelt.  Gondolatait  nem 
titkolta  el,  de  nem  is  kereste  az  alkalmat,  hogy  azo- 
kat nyilvánítsa.  Tudta,  hogy  a  nyomásra  a  vissza- 
hatásnak kell  következni.  Csöndesen ,  s  látszólagos 
közönynyel  nézte  végig  Bach  miniszter  czentralizáló 
kísérleteit.  Előre  látta,  hogy  azok  nyomorultul  meg 
fognak  bukni.  E  pillanatot  várta.  Addig  minden 
erőfeszítést  haszontalannak,  minden  panaszt  gyerme- 
kesnek tartott.  Elvonultan  élt.  Eladván  kehidai  bir- 
tokát, Pesten  lakott.  Legnagyobb  örömét  a  jóté- 
konyságban találta.  Szerény  jövedelmeinek  tetemes 
részét  évenként  szegény  ismerősei  vagy  szűkölködő 
családok  fölsegitésére  fordította.  Visszanyerte  csöndes 
vidámságát    is,    s    esténként,    munkában    töltött    nap 

Után ,  nchány  mei^hitt  barátja  társaságában ,  szivar- 
füst cs  sör  mellett  adomázni  szeretett.  K  magatartás 
mcgmagyarázhatlannak  látszott;  tán  ingerelte  is  azo- 
kat ,  kiknek  hevesebb  kedélye  nem  birta  nyugodtan 
szemlélni  a  haza  rabigába  hajtatását.  Hajdani  minisz- 
tertársa, az  akkor  száműzetésben  élő  Szemere,  azt 
irta  róla:  „Deák,  magányában  olyan,  mint  egy  elát- 
kozott völgybe  rejtett  orákulum,  a  kihez  senki  sem 
mer  közelitni,  hogy  tőle  a  jövendőt  megkérdezze." 
így  tett  Rrutus  a  Tarquiniusok  alatt;  csakhogy  Deák 
nem  volt  összeesküvő. 

Mikor  a  bécsi  kabinet  Magyarország  alkotmányá- 
nak visszaállitásáról  kezdett  gondolkodni,  megkísér- 
tette értekezni  Deákkal.  Ekkor  intézte  Schmerlinghez, 
az  akkori  igazságügyi  miniszterhez  azon  levelet,  me- 
lyet akkor  minden  lap  közölt,  s  melyben  a  meggyő- 
ződés szilárdságával  nyilvánitotta,  hogy  ő  mit  sem 
tehet,  mert  a  mód,  melylyel  a  kormány  a  magyar 
ügyeket  rendezni  akarja,  homlokegyenest  ellenkezik 
az  ő  meggyőződésével.^')  Az  „ország  bölcsének"  el- 
lenállása azonban  teljességgel  nem  gátolta  Bach  mi- 
nisztert, hogy  ő  is  meg  ne  próbálja  „néhány  okos 
szót  szólani"  vele.  A  centralisátio  hiveinek  terve  igen 
könnyen  érthető.     Mit  akartak  ők?     Egyszerűen  egy 


'<)  Ez  meg  előbb  történt,  mint  a  szöveg  mutatni  látszik.  Az  ötvenes 
években,  s  minden  esetre  04  előtt  küldött  Schmerling  Deákhoz,  ki  akkor  még 
Kehidán  lakott,  őt  a  törvénykezési  reform  tárgyában  értekezésre  híva  meg. 
Ezt  utasitotta  vissza  Deák  érintett  levelével.  Ford.  j  e  g  y  z. 

osztrák  államot  alkotni,  mint  van  franczia,  angol, 
spanyol  állam;  a  birodalom  különböző  tartományai- 
nak, saját  belügyeik  rendezésére,  a  lehető  legszélesb 
hatáskört  adni,  de  a  központi  hatalom  kezébe  adni 
mindazon  eszközöket,  melyek  az  állam-egység  fentar- 
tására  szükségesek.  Hogy  Ausztria  létezni  meg  ne 
szűnjék,  nem  szabad  elvonni  létezhetése  föltételeit. 
A  miniszter  mindezen  érveléseire ,  melyeket  több 
rendbeli  beszélgetéseikben  ismételt,  Deák  egyszerűen 
azt  felelte:  „Bocsásson  meg  excellentiád,  én  nem 
ismerek  mást,  mint  a  magyar  alkotmányt.  Mig  az 
vissza  nincs  állitva ,  nem  tehetek  semmit ,  mert  nem 
vagyok  semmi.  Nem  is  létezem."  A  miniszter  hiába 
sürgette,  sarkalta;  elhatározásától  nem  tudta  eltánto- 
rítani ^°). 

A  bécsi  kabinet  úgy  alkudozván  Deákkal,  mint  a 
magyar  nemzet  képviselőjével,  ez  még  növelte  tekintélyét 
s  erkölcsi  súlyát.  Egy  honfitársának  levele,  melyet  1860 
tájt  irt,  meglehetősen  megmagyarázza   óriási   befolyá- 


sa) Deák  talán  soha  sem  is  látta  Bachot ;  annyi  bizonyos,  hogy  vele 
soha  sem  beszélt,  annál  kevésbé  értekezett.  Azonban  némi  érintkezés  ,  egy 
harmadik  által  s  izengetésekkel,  mégis  volt  közöttök.  Midőn  Bachnak  azon 
kérdése  ismételtetett  Deák  előtt,  hogy  hát  mit  kellene  most  már  csinálni,  a 
kezdetre  csak  visszamenni  s  mindent  elején  kezdeni  nem  lehet;  —  Deák  azt 
mondta:  ,, Bizony  ha  az  ember  a  kabátját  begombolta  s  mikor  be  van,  akkor 
veszi  észre,  hogy  egy  gombbal  feljebb  kezdte  a  gomblyukakat,  nincs  más 
mód  mint  végig  kigombolni  s  újra  kezdeni  az  egészet."  Mikor  Deák  e  mon- 
dását Bachnak  megvitték,  5  azt  felelte,  —  ,,na,  wir  werden  die  Knöpfe  ab- 
schneiden"  —  s  erre  Deák  :  ,, Azzal  nem  lesz  ám  begombolva,  sőt  ellenke- 
zőleg !"  F  o  r  d.    j  e  g  y  z. 

sának  eredetet.  -  Deáknak,  úgymond,  az  it;azság 
felül  áll  minden  politikai  érdeken ,  még  hazájáén  is. 
ha  ez  ellentétben  állhatna  a  joggal  és  igazsággal. 
Mondják,  hogy  a  jóféle  gyöngy  elveszti  fényét,  ha  az 
a  ki  viseli,  megbetegszik.  Deák  megszűnne  maga  lenni, 
ha  valaha  segédkezet  nyújtana  ahoz,  a  mit  jogtalan- 
nak tartana,  még  ha  hazáját  menthetné  is  meg  azzal 
az  elnyomástól.  Ö  nem  tesz  semmit ,  a  mi  lelkiis- 
meretével ellenkeznék,  s  e  tekintetben  senki  sem 
mondhatná  meg,  mennyire  megy  aggályossága.  Te- 
kintete mélybe  ható ,  Ítéletének  helyessége  'es  biztos- 
sága páratlan;  de  tenni  haboz  mind  addig,  mig  fél, 
hogy  nem  tenne  helyesen.  Innen  van,  hogy  sokan, 
nyugodtan  maradni  látva  öt  akkor,  mikor  türelmet- 
lenségökben  azt  várták,  hogy  előre  menjen,  bátorság 
hiányával  vádolják;  de  a  nép  bámulattal  tekinti  éle- 
tének egyszerűségét,  jellemének  tisztaságát,  politikai 
pályájának  következetességét,  mely  negyven  év  óta 
semmit  sem  változott.  Tudja,  hogy  Deák  megvesz- 
tegethetetlen,  hogy  sem  Ígéret  sem  fenyegetés  öt  meg 
nem  tántoríthatja,  hogy  sem  az  udvar  befolyása,  sem 
a  tömeg  zúgásai,  sem  barátainak  szemrehányásai, 
sem  a  halál  félelme,  sőt  még  a  hazafiérzés  föllángo- 
lása, sem  téríthetik  ki  a  maga  útjából.  Emberfölötti 
bölcseséget,  eszélyt  és  oly  előrelátást  tulajdonit  neki, 
mely  minden  tört  és  minden  veszélyt  képes  kikerülni. 
Deák  a  nép  szemében  az  igazság  megtestesülése,  a 
jog  próbaköve.  Lelkesedést  nem  gyújt,  mert  soha  nem 
igyekezett    elragadni    beszédével    vagy    írásaival;    de 

azért  az  egész  nemzet  meg  van  győződve,  hogy  tőle 
kell  várni  a  vezényszót.  Egy  párt  sem  volna  képes 
magával  ragadni  a  nemzetet,  Deák  beleegyezése  nél- 
kül, mert  mindenki  azt  hiszi,  hogy  csak  ő  tudja  meg- 
mondani, mikor  ütött  a  cselekvés  órája.  A  száműzöt- 
tek, bármily  népszerűek  legyenek  is,  nem  találnának 
visszhangra  az  országban,  ha  Deák  hallgatna ;  de  ha 
ü  fölkel,  megszólal,  és  jelt  ad,  egész  Magyarország, 
mint  egy  ember  fog  engedelmeskedni  szavának.  — 
E  jellemzés,  melynek  itt  főbb  vonásait  adtuk,  meg- 
magyarázza, miért  nem  használták  föl  a  magyarok 
sem  az  iSSg-diki  olasz,  sem  az  1866-diki  német  há- 
borút, egy  gyűlölt  járom  lerázására.  Mert  „a  haza 
bölcse",  a  ki  nem  akarta  Ausztria  megsemmisülését, 
nem  adott  jelt  reá.  Nem  sokára  tevékenyebb  szerep 
várta. 

Az  1860.  october  20-diki  császári  diploma,  leg- 
alább papiron,  alkotmányos  kormányzatot  alapított 
meg;  mert  Ferencz-József  császár  kijelentette  abban, 
hogy  jövőre  semmi  törvény  nem  fog  hozatni,  változ- 
tattatni,  vagy  eltörültetni  a  birodalmi  tanács  (össz- 
parlament)  hozzájárulása  nélkül.  Ennek  hatáskörébe 
tartozókúl  jelöltettek  ki  a  közösen  érdeklő  ügyek:  a 
küldiplomatia,  pénz-  és  hadügy;  egyebek  az  egyes 
tartomány-gyűlések  elintézésére  hagyattak.  A  diploma 
először  kedvező  hatást  tett  Magyarországon.  De  mi- 
kép  egyezhetnék  belé,  hogy  követeket  küldjön  a 
Reichsrathba,  s  egy  központi  parlamentre  ruházza  a 
pénzéről  és  katonáiról  való  rendelkezés  jogát?  mikép 

egyezhetnék  bele,  h(»^y  ne  lei^ycn  több  mint  a  biro- 
dalom ei^yik  tartománya,  Szent  István  íüg^etlen  ki- 
rálysáiía  helyett?  Ebben  xolt  a  nehézséi;.  Deák  re- 
mélte, hogy  mind  a  két  léi  által  ellogadhatcj  egyes- 
ségre  lehetne  jutni,  ha  elismertetik  a  magyar  ország- 
gyűlés joga  a  kiegyenlités  teltételeinek  megvitatására. 
E  pontban  nem  ismert  alkut.  A  magyarok  régi  és 
büszke  jelszavára  utalt:  nihil  de  nobis.  sine  no- 
bis.  Bécsben  világért  sem  voltak  hajlandók  ez  útra 
lépni.  A  németek,  kik  erösebb  központositás  alatt 
éltek,  azt  vetették  az  octoberi  diploma  szemére,  hogy 
igen  sokat  enged  a  foederalismus  elvének.  A  február 
26-diki  pátens  még  kiterjesztette  a  központi  hatalom 
jogkörét:  azt  határozta,  hogy  Magyarország  85  követe 
által  legyen  képviselve  a  birodalmi  tanácsban,  s  kü- 
lön képviseletet  adott  Erdélynek  és  Horvátországnak; 
a  mi  azon  magyarázatot  látszott  megengedni,  hogy 
Szent  István  koronájának  e  kicgészitö,  illetőleg  kap- 
csolt részei,  Pestre  ne  küldjenek  követeket.  Ez  Ma- 
gyarország területi  épsége  ellen  intézett  támadás  volt. 
Minő  állást  foglalt  Deák  e  nevezetes  változások- 
kal szemben?  Mikor  a  magyar  ó-conservativek  kiesz- 
közölték az  octoberi  diplomát,  báró  Vay  kanczellár, 
ki  annak  kihirdetésével  volt  megbizva,  szükségesnek 
látta  Deákhoz  fordulni.  Támogatását  kérte,  vagy 
legalább  annyit,  hogy  ne  támadja  meg  az  octroyált 
alkotmány  elvét.  Deák  nem  igért  semmit.  Ellensé- 
ges izgatásokba  elegyedni  nem  akart  ugyan,  (^sak 
mikor    a    bécsi    lapok  mind  jobban  és  jobban  sürget- 

tck,  hogy  nyilatkozzék,  kijelenté,  hogy  szerinte  az 
egyetlen  alap,  melyen  békés  kiegyenlités  jöhet  létre : 
az  1848-diki  törvények.  Honfitársainak  pedig  azt 
mondta,  hogy  hamarabb  czélhoz  érnek  szilárdul  foly- 
tatott alkudozásokkal,  mint  rögtöni  és  erőszakos  sza- 
kitással. 

Deczemberben,  barátja  Eötvös  kíséretében,  hosz- 
szas  magán  kihallgatáson  részesült  a  császárnál.  ^^) 
Kétségkívül  azon  meggyőződéssel  jött  el  onnan,  hogy 
a  kiegyenlités  lehetséges,  mert  Magyarországra  vissza- 
térve teljesen  megváltoztatta  magatartását,  s  tizenkét 
évi  tartózkodó  visszavonultság  után  elhatározottan  s 
egész  tevékenységgel  lépett  ismét  a  közélet  pálya- 
terére. A  cselekvés  percze  megérkezettnek  látszék. 
A  megyék  törvénykezési  újraszervezésének  s  a  ma- 
gyar törvényhozás  átalakításának  kérdései  voltak  napi 
renden.  ^^)  O,  szokott  mérsékletével  és  szilárdságával 
szólt  e  kérdésekhez.  Egy  felöl  nem  helyeselte  a  ra- 
dikálok  túlköveteléseit,  de  más  felől  erélyesen  vissza- 
utasította az  osztrák  büntető-  és  sajtó-törvényt,  mint 
a  magyar  törvényekkel  s  az  alkotmányos  szellemmel 
ellenkezőket.    Az    1861.    január    16-ki    királyi    leiratra 


36)  Mindkettejöket  Ö  Felsége  rendelte  föl ,   s  részesítette  egyenként  kü- 
lön kihallgatásban.  Ford.    j  e  g  y  z. 

3^)  Nem  az:    hanem   az    átmenet    módozatai,   az  absolut  kormányzatról 
az  alkotmányosra.  A  szerző  is  azt  érti ,  mint  a  továbbiakból  látszik. 

Ford.    j  e  g  y  z. 

Pest  városa  tölirattal  íclcli,  melyet  Deúk  szerkesztett, 
a  törvényes  ellenzék —  azaz:  a  maí^a  szelleméhen. ''"j 
Az  országgyűlési  választások  az  1848-diki  vá- 
lasztási törvény  szerint  történtek.  Kz  már  enged- 
mény volt.  Deák  1861.  márczius  11-dikén  választa- 
tott meg  Pest  belvárosában.  Az  első  napokban  már 
kitűnt  a  túlnyomó  szerep,  melyet  játszani  íog.  A  bi- 
zalmatlanság minden  iránt  a  mi  Bécsből  jő,  a  gyűlö- 
let a  kormány  iránt  oly  nagy  volt,  hogy  már  az  or- 
szággyűlés megnyitása  előtt  összeütközés  történt.  Az 
1848-diki  törvény  azt  rendelte,  hogy  az  országgyűlé- 
sek mindig  Pesten  tartassanak.  A  minisztérium,  va- 
lószinűleg  hogy  a  korona  elsőségét  kitűntesse,  Budára 
hivta  össze  az  országgyűlést,  hol  a  királyi  palota 
van.  ^^)  A  követek  összegyűltek,  tanácskozni,  mit  te- 
gyenek. A  mérsékeltek  azt  ajánlották:  menjenek  át 
az  ünnepélyes  megnyitásra  Budára ,  s  azután  Pestre 
tegyék  át  a  rendes  üléseket.  E  megoldás  azonban 
nem  elégitette  ki  a  baloldaliakat.  Ök  mindjárt  egy- 
szerre kényszeríteni  akarták  a  kormányt,  hogy  az  1 848-at 
kivétel  nélkül  tiszteletben  tartsa;  e  pontban  semmit 
sem  akartak  engedni,  még  ha  csak  külsőség  lett  volna  is. 
Azt  indítványozták,  hogy  hazaárulónak  nyilvánittassék, 
a  ki  a  megnyitásra   Budán   megjelen. '"^)     Deák    azon- 


^^)  Deák  Pestváros  részéről  semminemű  főiiratot  nem  szerkesztett. 

Ford.    j  e  g  y  z. 
39)  Csak  az  ünnepélyes  megnyitásra.  Ford.    j  e  g  y  z. 

*'^)  Talán  nem  inditványozták  épen,  csak  mondogatta  épen    egy-egy  tü- 
zesebb vérű  közöttük.  Ford.    i  e  g  y  z. 

ban  nyilvánította,  hogy  bár  hiven  ragaszkodik  az 
1848-diki  törvényekhez,  s  a  hivatalos  czeremóniáknak 
sem  barátja,  el  fog  menni  Budára,  ha  egymaga  lesz 
is.  A  szélsőbb  ellenzék  többségben  volt;  még  is  a 
mérsékelt  párt  tanácsa  fogadtatott  el.  Deáknak  volt 
bátorsága,  hogy  kimondja  —  s  a  balpártnak  elég  jó- 
zansága, hogy  kövesse  azt,  a  mi  eszélyes  volt. 

Alig  ült  össze  Pesten  az  országgyűlés,  első  kér- 
dés volt,  mely  alakban  terjeszsze  elő  az  ország  sérel- 
meit s  követeléseit.  A  baloldal ,  mely  gróf  Telekit 
ismerte  fejéül,  „határozat"'-ot  akart.  Ez  megsértette 
volna  a  fejedelmet,  s  minden  további  alkudozás  útját 
elmetszette  volna.  Deák  azt  indítványozta,  hogy  azon 
elvek,  melyeket  az  országgyűlés  ki  akar  fejteni,  „föl- 
irat" alakjában  adassanak  elő.  Erősen,  határozottan 
lehet  benne  kifejezni  a  mit  akarnak,  —  de  miért  ki- 
kerülhetlenné  tenni  a  forma  miatt  az  összeütközést. 
S  ha  mégis  kikerülhetlen  volna,  monda  Deák,  essék 
felelőssége  az  udvar  —  s  nem  az  országgyűlés  fejére. 
Engedni  a  mellékes  dolgokban,  hogy  elérje  a  lénye- 
gest, ez  volt  mindig  az  ő  elve. 

Mig  Deák,  barátjával  a  publicista  Csengeryvel, 
a  fölirati  javaslaton  dolgozott,  melyet  az  országgyűlés 
elé  akart  terjeszteni,  az  ellenzék  mindent  elkövetett 
pártja  erősbitésére.  Az  osztrák  kormány  iránt  átalá- 
nos  volt  a  gyűlölet;  a  választások  alkalmával  csak- 
nem minden  követ  a  februári  pátens  ellen  nyilatko- 
zott. A  mint  az  új  emberek  megyéikből  egyenként 
érkeztek ,  a  bal  mindjárt  lefoglalta  őket  s  oly  eljárási 

módot  prédikált  beléjük,    mely    Ausztria  elleni  ^yulu- 
letöknek  nagyon  is  megfelelt.    Deák  semmit  sem  tett, 
hogy  nézeteinek  győzelmet  szerezzen.  Méltóságán  alul 
van,  személyes  befolyását  felhasználni,  hogy  csak  egy 
szavazatot  is  szerezzen.  A  mások  meggyőződése  iránti 
tisztelete   annyira  megy.   hogy    még   az   ékesenszólás 
ereje    által   sem  igyekszik   párthiveket   szerezni,    vagy 
eszméit    másokba     átültetni.       O    azt    akarja,    hogy 
egyedül    az    igazság    ereje    legyen,  a  mi  az  ellenvéle- 
ményüeket  meggyőzi.    —   Az  nap,  midőn  Deák  épen 
fölolvasandó  vala  fölirati    javaslatát,    egy  gyászos  hir 
rázta  meg  a  várost.    Gróf  Teleki  László,  az  ellenzék 
feje,  szobájában  halva  találtatott.  E  dráma  titka  még 
ma  sincs  egészen  megoldva.  Mondják,  hogy  a  császár- 
nak tett  bizonyos    Ígéretek    s    a    hazaíisága  által  pa- 
rancsolt magatartás  között  hányatva,  egy  pisztolylövés- 
sel ragadta  ki  magát  elviselhetlen  helyzetéből.    Deák, 
az  eseménytől  lesújtva,  szót  kért  az  ülés  megnyitása- 
kor,   s    magasztalólag   szólt    politikai    ellenfeléről;    de 
megindulása    oly    nagy  volt,    hogy    könyek   fojták  el 
szavát.  A  gyülekezetet  borzadály  futotta  végig  s  a  ki- 
tűzött tárgyalás  elnapoltatott. 

Május  i3-kán  olvasta  föl  Deák  azon  hircs  föl- 
irati javaslatot,  mely  először  fordította  reá  az  egész 
világ   figyelmét.     A    magyar   országgyűlés  e  napon") 


*')  Nem  e  napon;    mert    a   szavazás,    melyet  ért,  a  hetekig   tartó  vita 
után  jiinius  5-én  következett  be.  Ford.    i  e  i;  y  z. 

oly  ténynek  volt  tanuja,  a  minő  talán  merőben  pá- 
ratlan más  országok  parlamentjeinek  történetében. 
Bár  elvesztette  fejét,  a  határozati  pártnak  néhány  sza- 
vazatnyi többsége  volt.  Tisza  és  Ghyczy*^),  kik  Te- 
leki helyébe  léptek,  lázas  tevékenységet  fejtettek  ki 
hogy  a  határozat  menjen  keresztül;  s  mégis,  midőn 
a  döntő  pillanat  megérkezett,  a  bal  elhatározá,  hogy 
három  tagja  hagyja  oda  a  termet,  hogy  Deák  föl- 
irata fogadtassék  el  a  nélkül,  hogy  a  határozati  párt 
egy  tagja  is  meggyőződése  ellen  legyen  kénytelen 
szavazni. 

Deák  beszédének,  melyet  föiirata  mellett  tartott, 
zárszavai  mély  benyomást  tőnek.  „Talán  azt  fogják 
szememre  vetni,  —  monda  —  hogy  politikám  félénk 
és  gyáva.  Félénk  és  gyáva  csak  az,  ki  a  maga  sze- 
mélyére gondol  akkor ,  midőn  a  haza  ügye  van  a 
koczkán;  de  e  szemrehányást  nem  érdemli  az,  ki  sa- 
ját érdekével  mitsem  törődve,  csak  a  haza  veszélyére 
gondol.  Mikor  egyedül  magunkról  van  szó,  akkor 
szabad  koczkáztatnunk ;  mikor  azokról  van  szó,  kik 
reánk  bizták  érdekeiket  és  sorsukat,  mikor  a  haza 
sorsa  van  kérdésben,  akkor  semmit  sem  szabad  kocz- 
káztatni,  akkor  az  eszély  kötelesség.  Hazánkért  min- 
dent koczkáztatnunk  kell,  de  a  hazát  koczkáztatni 
nem  szabad.     Tudom  én,  hogy  ellenségeink  a  lefolyt 


^2)  Ez  utóbbi  a  képviselőház  elnöke  levén,  párt-kivűl  állott. 

Ford.    j  e  gy  z. 

sötét  iduszak  alatt,  csordultig  töltötték  keserűségeink 
poharát.  Meg  tudom  fogni,  hogy  némi  sivár  enyhü- 
lés volna  abban,  ha  haragunk  és  fájdalmaink  soká 
elfojtott  hangját  kitörni  engednők ,  s  szabad  folyást 
engednénk  méltatlankodásunk  érzetének  ,  a  nélkül, 
hogy  ily  kifakadások  következményeire  gondolnunk 
kellene.  Én  is  osztom  az  elkeseredést,  melyet  egész 
Magyarország  érez  azok  ellen,  kik  annyi  jóllétet  dön- 
töttek romba,  s  annyi  gyászt  hintettek  el  hazánk  fö- 
lött ;  de  erőt  érzek  magamban :  jobban  szeretni  ha- 
zámat mint  gyűlölni  ellenségeinket.  Hallgatást  paran- 
csolok inkább  a  fájdalomnak,  mely  lelkemet  eltölti, 
mintsem  oly  tettre  engedjem  ragadni  magam  általa, 
a  mi  hazámnak  árthatna.  Elismerem  a  közvélemény 
hatalmát;  tudom  hogy  fölemeli  azt,  a  ki  neki  szolgál  s 
lesújtja,  a  ki  neki  ellen  áll.  Ismerem,  hogy  súlyt  kell 
fektetnünk  reá  ;  de  van  egy  jó  barátom,  ki  szivem- 
hez még  hangosabban  szól,  mint  a  közvélemény; 
kit  megvesztegetni  vagy  megfélemliteni  nem  lehet, 
kinek  intései  szentek  előttem,  kinek  szemrehányása 
megölne:  —  e  megvesztegethetlen  barát,  lelkiismere- 
tem." —  A  szónok,  mintha  ellenséges  érzelmű  több- 
ség előtt  beszélt  —  s  népszerűségét  koczkáztatta 
volna;  de  diadala  teljes  volt.  Soha  bámulatos  fö- 
lénye ellenállhatlanabbúl  nem  nyilatkozott;  leghatá- 
rozottabb ellenfelei  is  meghajoltak  előtte. 

Midőn  a  felirati  javaslat  közrebocsáttatott,  az 
egész  országban  a  nemzeti  büszkeség  elragadtatását 
szülte.  Magok  a  bécsi  lapok  is  elismerték,  hogy  a  bi- 

rodalomban  senki  sincs,  a  ki  e  tudós  okiratra  meg 
birna  felelni.  Kimutatván  Magyarországnak  törvények 
s  békekötésekkel  biztosított  jogait  Ausztriával  szem- 
ben, a  múltja  iránt  oly  lelkesült  nemzetnek  oly  tör- 
vényes alapot  adott  az  ellentállásra,  melyet  alóla  többé 
semmi  hatalom  ki  nem  ragadhatott.  A  felirat  egy  új 
arany-bulla  lön,  melybe  a  magyar  nemzet  összes  jo- 
gai s  nemesi  czimei  újra  megírattak;  a  nemzeti  le- 
véltárak azt  legbecsesb  kincseik  közé  sorozták  s  reá 
folyvást  a  legnagyobb  büszkeséggel  történik  hivatko- 
zás. A  mint  akkoriban  egy  magyar  menekült  mon- 
dotta :  „Deák  azt  letette  azon  küszöbre,  mely  Ausztriát 
Magyarországtól  elválasztja,  és  soha  többé  egy  csá- 
szár sem  fog  felvágtathatni  a  koronázási  dombra, 
mig  azt  föl  nem  veszi,  hogy  ahoz  alkalmazkodjék." 
Ez  emlékezetes  okmányban  a  „haza  bölcse"  min- 
denek előtt  nyilvánítja,  hogy  Magyarország  octroyált 
alkotmányt  el  nem  fogadhat.  Azt  követeli,  hogy  ad- 
ják vissza  régi  alkotmányát,  mely  a  nemzet  történelmi 
fejlődéséből  vette  eredetét,  melyet  békekötések  bizto- 
sítanak, melyet  a  századok  megpróbáltatása  szentesi- 
tett, s  melyet  a  nemzet  módosíthat,  ha  a  kor  szük- 
ségei kívánják.  A  jog  és  az  igazság,  a  szerződések 
szentsége,  tévé  hozzá,  mellettünk  vannak;  ellenünk 
semmi  sem  szól,  csak  az  erőszak  ereje.  Magyarorszá- 
got egy  osztrák  birodalom  kiegészítő  részévé,  egy 
tartományává  akarják  tenni;  beolvasztani  egy  soha 
nem  létezett  egységes  államba.  Mi  abba  bele  nem 
egyezhetünk  a  nélkül,  hogy  független  lételünket  s  Ma- 

gyarország  ósi  alkotmányát  IVil  ne  áldoz/uk.    a    mire 
pedig  nincs  jogunk.  A  pragmatica  sanctio,  azon  szer- 
ződés, melynek  erejénél  fogva  ül  a    császár    Magyar- 
ország   királyi    trónján,    hazánkat    független    államnak 
ismeri  el.    III.   Károly  utódai,    Mária  Terézia,    II.   Li- 
pót, I.  Ferencz,   V.  Ferdinánd,    mindnyájan    tisztelet- 
ben tartották  függetlenségünket,  s  azon  jogunkat,  hogy 
csak  az  országgyűlés  által  megszavazott  adókat  fizes- 
sük. Egyedül  II.  József  nem  koronáztatta  meg  magát, 
hogy  jogainkat  ne  kelljen    megerösitenie   hitlevele   ál- 
tal. Azért  ót   Magyarország    soha   sem   is    ismerte   el 
törvényes  királyának,  s  leiratai  és    rendeletei    nem    is 
igtattattak  be  törvénykönyvünkbe.  A  sanctio  pragma- 
tica és  a  többi  szerződések  által  Magyarország  és  az 
örökös    tartományok    közt    megállapított   kötelék   egy 
neme  a  personál-uniónak.    Tulajdonképi    reál-uniónak 
semmi    nyoma.     Hazánk    legvilágosabb   érdeke   tiltja, 
hogy  az  adó-  és   katona  -  megajánlási    jogot  hazánkra 
nézve  egy  oly  testületnek  adjuk  át,  melyben  képviselőink 
kisebbséget  képeznek.  Ausztria  Németországban  oly  érde- 
keket oltalmaz,  melyek  nem  a  mi  érdekeink.  Ö  tagja  a 
német  szövetségnek,  de  Magyarország  nem,    s  mind- 
amellett ez  is  oly  háborúkba  vonathatnék  bele,  melyekhez 
semmi  köze.  Miután  még  a  magyar  szent  korona  min- 
den kiegészitő  és  kapcsolt  részeinek,  Erdélynek,  Hor- 
vát- és  Tótországnak  s  a  katonai  végvidékeknek  visz- 
szakebeleztetése  iránti  követelést  hangsúlyozta,    a  föl- 
irat határozottan    kijelenti,   hogy    Magyarország    soha 
sem  fog    követeket    küldeni    a    központi    parlamentbe, 

Laveleye.  Deák  Ferenci.  ' 

soha  sem  fogja  feláldozni  jogait  és  függetlenségét,  me- 
lyeket alkotmánya  s  a  békekötések  és  koronázási  hit- 
levelek hosszú  sora  biztosit. 

A  mi  ez  okiratban  leginkább  meglep,  hogy  egyet- 
len egyszer  sem  hivatkozik,  még  mellékesen  sem,  a 
természetjogra.  Deák  csak  a  történeti  jogot  hangsú- 
lyozza. Épen  az  ellenkező  út,  mint  a  melyet  rende- 
sen követni  szoktak  az  uralkodó  hatalom  ellenében, 
és  a  szabadság  megalapítására.  „A  polgári  társada- 
lomban egyesült  emberek  jogai,  monda  Turgot,  nem 
történelmöken,  hanem  természetöken  alapulnak."  Ez 
igaz ;  a  visszaélés  nem  tiszteletreméltó  csak  azért,  mert 
régi;  a  jogtalanságot  semmi  időtartam  nem  teszi  jo- 
gossá. A  rabszolgaság  az  emberiség  legrégibb  korára 
vihető  vissza,  azért  mégis  helyes  volt,  hogy  eltörül- 
tetett. De  Deák,  hazája  régi  alkotmányában  az  új  kor 
szabadságeszméit  feltalálván,  s  azt  egy  régi  dynasztia 
ellenében  kelletvén  védelmeznie,  bámulatos  tapintattal 
választotta  meg  a  tért,  midőn  a  történelemre  hivat- 
kozott. Ugyanazon  elvre  alapította  követeléseit,  me- 
lyen magának  az  uralkodónak  joga  is  alapúi;  melyet 
tehát  ez  nem  támadhatott  meg  a  nélkül,  hogy  saját 
jogalapját  is  meg  ne  renditse.  Schmerling,  mint  II. 
József  és  mint  Necker,  rögtönözni  akarta  a  reformo- 
kat s  kiczirkalmazott  mintára  átalakítani  az  államot, 
felforgatván  a  múlt  minden  hagyományos  intézmé- 
nyeit. „Egy  miniszter  első  kötelessége,  —  monda  Ne- 
cker a  bretagnei  ellenszegülésekre  vonatkozólag,  — 
hogy  e  tartományt  is  bevonja  a  közös  jog   alá,    nem 

tekintve  annak  külön  szabadalmaira,  melyek  az  állam 
egységével  összeterhetlenek.''     Schmerling  tökéletesen 
ezt  mondotta  Magyarországra  vonatkozólag.  Az  euró- 
pai közvélemény  hajlandó    volt    igazat    adni    neki.  — 
Ausztria  modern  alkotmányt    ajánlott,    Magyarország 
üsi  jogait  védte.  Schmerling  felvilágosult  újitó  gyanánt 
tűnt  föl,  Deák  szűkkeblű  conservativ  gyanánt.     Deák 
fölirata  egy  törvénytudó,  nem  egy  államférfiú  müvé- 
nek látszott.   S  én  mégis  azt  hiszem,  Deáknak  volt  igaza. 
Kétségtelen  igaz,  hogy  Francziaország,   1789-ben, 
nem  találván  múhjában  egyebet,  mint  szolgaságot,  jól 
tette,  hogy  szakított  múltjával ;    de   Magyarországnak, 
múltjában  szabadságot   találván,    ragaszkodnia   kellett 
ahoz.  Francziaországban  az    ország   rendéi    (Etats-ge- 
neraux)  nem  voltak  egyéb,  mint  a    nemzet   tudalmá- 
ból  kitörűlt  emlék,    s  régi   jog   csak   régi   jogtalanság 
összege  volt.    Azért   a    középkor   legistáitól   a   XVIII. 
század  économistáiig,  az  igazság  és   egyenlőség    min- 
den   barátja    pártolta    a    központi    hatalom    erösbité- 
sét ;  de  mikor  a  királyság  zsarnokiabbá,  gyülöletesbbé 
és  mindenek   felett   költségesebbé   Ion,    mint   volt   az 
arisztokratia  és  a   helyhatóságok,   melyek   az    ö   ked- 
veért rendre  rendre  eltörültettek,  akkor  a  forradalom 
mindent  elsepert.  Magyarországon  a  nemesség  magá- 
nak a  népnek  nagy  része  volt;  a  helyhatósági   intéz- 
mények egyenesen  az  ö  kifolyásai  voltak;  az  ország- 
gyűlések   szakadatlanul   követték   egymást   ezer   éven 
át  s  mindig  védték  a  nemzet  jogait.  A  nemzet  büszke 
volt    jogaira,    alkotmányára;    imádta   azt  s    kész  volt 

védelmeért  bármikor  legtisztább  vérét  ontani '^^).  Köny- 
nyü  megérteni,  hogy  Deák,  mint  nemzetének  hü  szó- 
szólója, semmit  sem  akart  abból  feláldozni,  cserében 
egy  új  s  bizonytalan  tartóssági!  octroyált  alkotmányért. 
A  mit  egy  perezre  sem  akart  feladni,  a  „jogfolyto- 
nosság" volt.  Tudta,  mily  erőt  ad  a  szabadságnak  a 
hagyomány.  Anglia  fentartja  képviseleti  rendszerét,  az 
Egyesült  Államok  köztársasági  kormányzatukat,  mert 
lépcsőnként  jutottak  annak  birtokába,  szerves  fejlődés 
és  hagyomány  utján.  Francziaország,  ugy  látszik,  nem 
birja  megőrzeni  a  szabadságot,  melyet  oly  gyakran  s 
oly  hösileg  vivott  ki  magának,  mert  mindig  rohamos 
gyorsasággal  jut  hozzá,  a  népdüh  egy  napja  alatt,  a 
nélkül  hogy  neveltetése,  történelme,  hite  előkészítenék 
élvezetére.  A  hagyomány  ereje  minden  dologban  igen 
nagy,  s  a  ki  azt  megveti,  meg  kell  buknia.  Ha  egy 
nép  társadalmi  vagy  politikai  szervezetét  egy  csapás- 
sal akarjátok  átalakítani,  erkölcsei,  eszméi,  érdekei 
mind  ellent  fognak  állani,  s  a  féktelenség  utján  a  zsar- 
nokságba fogtok  jutni.  Szemeiteket  az  eszményi  igaz- 
ságra függesztve,  javítsátok  a  létezőt,  törüljétek  el  a 
visszaéléseket,  s  lépésről  lépésre  fogtok  közeledni  a 
czélhoz,  bár  mily  magasan  áll  is  az  előttetek.  Fran- 
cziaország, a  XVIII.  század  végén,  teljesen  szakitni 
akart  a  régi  hiteszmékkel;  s  ma,  hallatlan  erőfeszítés 
után,  egy  türelmetlenebb  tekintély  járma  alá  van  visz- 


*3)  Tegyük  hozzá,  hogy  annak  sánczai  közé   1848-ban  bevette   az  egész 
népet.  Ford.  jegyz. 

szacsvc,  mint  volt  előbb.  A  XVI.  században  Német- 
ország és  Anglia  a  reform  útjára  léptek  a  vallási 
ügyekben;  a  hagyományok  egy  részét  megtartották, 
s  a  tölszabadulási  mozgalom  czélját  érte.  A  művé- 
szetben a  hagyomány  tette  képessé  az  ihletett  szelle- 
meket, hogy  remekmüveket  teremtsenek.  A  nagy  nem- 
zeti eposzok :  szájról  szájra  adott,  át  meg  átalakitott 
legendák,  jött  egy  költő  s  megadta  végleges  alakjo- 
kat.  A  görög  tragikusok,  a  Shakespeare,  Racine,  Cor- 
neille,  Göthe  és  Schiller  drámái  mind  hagyományos 
alappal  birnak.  A  festészet  szakadatlan  hagyomány 
lánczolatán  halad  tökélye  felé ,  s  fejlődését  könnyű 
Olaszországban  Cimabue-tól  Rafaelig  kisérni.  A  szob- 
rászatban, épitészetben  nem  kisebb  része  van  a  ha- 
gyománynak. Menjetek  vissza  az  újkor  bámulatos  ta- 
lálmányainak eredetére,  pl.  a  gőzmozdonyéira,  a  vil- 
lanytávirdáéra,  meglátjátok,  hogy  csak  fokozatos  ja- 
vitások  által  jutottak  oda,  a  hol  most  állanak.  A  tár- 
sadalom, csak  ugy  mint  a  természet,  nem  szereti  az 
ugrást  és  a  rögtönzést,  mint  Furier  akarta.  Az  óriási 
átalakulások,  melyeknek  földünk  felülete  nyomait  mu- 
tatja, lassanként  mentek  véghez,  mint  a  geologok  ál- 
lítják, az  idő  hatalma  által.  Intézményeink,  törvényeink 
szintén  gyökeres  átalakulásokon  mentek  át;  de  a  leg- 
gyökeresebbek és  legtartósabbak  nem  azok,  melyek 
legrögtöniebbek  voltak. 

Deák  föliratát  Bécsben  nagyon  rosszul  fogadták. 
Igen  is  határozottan  sorolta  elő  azon  feltételeket,  me- 
lyek mellett  egyedül  hajlandó  Magyarország  az  egyez- 

kedésre.  Conditio  sine  qua  non-okat  állított  föl.  Az 
udvari  kanczellária  egy  július  21-én  kelt  leirattal  fe- 
lelt. Azt  mondta  abban,  hogy  Magyarország  és  az  örö- 
kös tartományok  között  épen  nem  csak  personál-unió 
van,  sokkal  inkább  reál-unió;  hogy  Magyarország  mindig 
köteles  volt  a  közös  költségekhez  járulni,  hogy  az 
1848-ki  törvényeket  nem  lehet  teljesen  visszaállítani, 
mert  súlyos  zavarokat  idéztek  elö  s  hogy  a  biroda- 
lom és  Magyarország  érdeke  egyiránt  követeli,  hogy 
az  ország  követeket  küldjön  a  bécsi  Reichsrathba,  a 
„közös  ügyek"  feletti  tanácskozás  végett.  Ez  volt  a 
főpont,  a  mitől  nem  akartak  elállani.  Ha  Magyar- 
ország beleegyezik,  hogy  követeket  küldjön  a  köz- 
ponti parlamentbe,  minden  egyébben  szívesen  enged- 
tek volna  neki.  De  a  magyarok  kemény  nyakú  embe- 
rek; lehetetlen  meghajtani  őket,  kivált  mikor  törté- 
nelmi jogaikra  támaszkodhatnak:  katonák  és  jogászok 
nemzete.  Mindenik  fel  van  fegyverkezve  a  maga  kard- 
jával és  Corpus  juris-ával.  Ha  egyikből  kifogynak,  a 
másikkal  védik  magokat.  Először  Verböczyre,  azután 
Rákóczyra  hivatkoznak.  A  császári  leirat  a  leg- 
nagyobb elégületlenséget  idézte  elő.  Az  országgyűlés 
kebelében  nem  volt  többé  két  párt,  egygyé  olvadt  az 
egész.  Elhatározták,  hogy  Bécs  rendeleteinek  nem  en- 
gednek s  Deákot  bizták  meg  ez  elhatározás  kifeje- 
zésére ^). 


**)  Deák,  midőn  a  leirat  tárgyalásának  napja  eljött,  előleges  megbizás 
nélkül  lépett  föl  inditványával  s  egyszersmind  előterjesztette  saját  felirati  ja- 
vaslatát, mely  vita  nélkül  egyhangúlag  elfogadtatott.  Ford.  jegyz. 

Az  Lij  felirat,  melyet  Deák  szerkesztett,  s  mely 
egyhangúlag  el  is  fogadtatott,  az  első  felirat  érveit  is- 
métli, de  bővebben  kifejti  s  számos  történeti  elóz- 
ménynyel  világitja  s  erösiti  meg.  PontrcM  pontra  kér- 
lelhetlen  logikával  czáfolja  meg  császári  vitatársának 
minden  állítását.  Mint  jogtudományi  emlékirat  oly 
mestermü,  mely  talán  nem  idézte  volna  elő  másutt 
azon  lelkesedést,  mint  Magyarországban,  de  bármely 
Ítélőszék  előtt  megnyerte  volna  a  közjogi  pert  Ma- 
gyarország részére.  Magyarország  politikai  történeté- 
nek  kivonata  s  alkotmányos  jogának  kifejtése  az.  A 
vita  azonban  siker  nélkül  maradt.  Schmerling  elha- 
tározta, hogy  szent  István  királyságából  osztrák  pro- 
vincziát  csinál;  Deák  és  az  egész  nemzet  pedig  füg- 
getlen országgyűlést  Pesten,  és  külön  felelős  minisz- 
tériumot követelt.  A  felirat  maga  kijelentette,  hogy  a 
további  tárgyalás,  igy,  haszontalan.  1861.  augusztus 
21-én  az  országgyűlést  feloszlató  rendelet  megérke- 
zett. Az  országgyűlés,  azon  alkotmányos  törvényre 
hivatkozva,  mely  a  fejedelemnek  a  parlament  felosz- 
latását a  budget  tárgyalása  előtt  nem  engedi  meg, 
jegyzőkönyvébe  ünnepélyes  óvást  igtatott,  melyben 
kijelentette,  hogy  csak  az  erőszaknak  enged.  Ez  öt 
hónapig  tartó  parlamenti  harcz  alatt  Deák,  mint  egy 
ostromlott  vár  parancsnoka,  egy  perezre  sem  hagyta 
el  a  rohamrést  (bréche),  melyet  az  ellenség  lövetett. 
A  haza  benne  volt  személyesítve.  Teljes  felhatalma- 
zást adott  neki.  Maga  nevében  beszélt  és  egyezkedett, 
vagy  jobban  mondva:  Deák  Magyarország  volt. 

Ugy  látszik,  az   országgyűlés   feloszlatása   napján 
mindjárt  visszatért  szokott  életmódjához^')  s  barátjai- 
val  kuglizni  ment  egy  nyilvános  mulatóhelyre,  a  budai 
hegyek  közé.  Szemére  is  vetették  ezt.  Hogy  kereshe- 
tett ily  köznapi  szórakozást,  azon  perczben,  midőn  a 
döntő  harczra  adott  jelt   hazája    és    Ausztria   között? 
Mikép    lehet    megmagyarázni    ily    közönyösséget,    ily 
nagyszerű  eseményekkel  szemben?  Deák,  ez  a  válasz 
reá,  visszatért  a  magán-életbe.  Teljességgel  nem  akarta 
játszani  a  martyrt;    egyébiránt    meg  is  volt  elégedve 
az  országgyűlés  eredményével.    Bizonyos  volt  a  győ- 
zelemről.   Hazájának  oly  eszélyes  programmot  adott, 
melyet  minden  párt  egyértelműleg  elfogadott.  Ez  egy- 
értelműség szükségtelenné   tette   a   forradalmat,    mert 
biztositotta  a  békés   és   törvényes   ellenállás    diadalát. 
Mikor   egy   egész   nemzet   el   van   határozva    semmit 
sem  engedni   jogaiból,    az  elnyomás,   ha   egész   had- 
sereg csendőrrel  rendelkeznék  is,  nem  érhet  czélt,  ha 
csak  ki  nem  irtja  azt  egészen.    Tudta,  hogy  Ausztria 
nem  sokára  kényszerűive  lesz  engedni,   s    Magyaror- 
szág önállása  el  lesz  ismerve.    Ez  volt  az  oka,  hogy 
Deák   1861.  augusztus  21 -kének  estelén  vidáman  iddo- 
gálta a  budait,  s  barátaival  kuglizott  a  Szép  Ju hasz- 
nánál ^^). 


*^)  Nem  is  lépett  ki  abból.  Ford.  jegyz. 

*6)  Biztosan  mondhatjuk,  hogy  Deák  sem  akkor,  sem  máskor  nem  id- 
dogálta a  budait,  mert  soha  sem  iszik  sem  bort,  sem  más  szeszes  italt.  Mi  a 
kuglizást  illeti,  azt  sem  szokott;  bár  lehet,  hogy  barátai  kedveért  hajított 
egyet-kettőt.  Nem  fontos  dolgok ;  de  nagy  embereknek  apró  szokásait  is  érde- 
kes ismerni.  Ford.  jegyz. 

Szeptemberben  a  megyék  és  városok  helyható- 
sága, közgyűlései  felfüggesztettek.  Királyi  biztosok 
vették  ál  a  kormányzat  vezetését.  A  Bach-korszakbeli 
kényuralom  ideiglenessége  ismét  visszaállittatott.  Kgy- 
szersmind,  a  magyarok  elszigetelése  czéljábíM,  Horvát- 
országban és  Erdélyben  ismét  a  nemzetiségi  érzel- 
mekre hivatkoztak.  Kivitték,  hogy  a  románok  és  szá- 
szok követeket  küldöttek  a  Reichsrathba,  s  kedvökért 
leszállitották  a  választási  censust.  „Mi  várhatunk"  — 
monda  Schmerling  kevélyen,  arra  számitva,  hogy 
Magyarország  bele  fog  fáradni  az  ellenállásba.  Csal- 
álmokba  ringatta  magát  Ausztria  helyzete  iránt.  Dél- 
ről a  Velenczét  visszakövetelő  Olaszország-,  északról 
a  Németországban  elsőségre  törekvő  Poroszország  ál- 
tal fenyegetve,  sajátságos  eszélytelenség  volt :  hát  mö- 
gött egy  vérig  sértett  Magyarországot  tartani,  melyet 
egyedül  Deák  keze  tartott  vissza  a  fegyveres  fölkelés 
meredélyén.  186  5  tavaszán  végre  a  császár  belátta  a 
veszélyt.  Ismét  Deákhoz  fordultak  a  konzervativpárti 
főurak:  Majlát  György  és  Sennyei  báró  közbenjárá- 
sával. A  pesti  egyszerű  ügyvéd*"),  ki  e  perczben  a 
Habsburg-dynasztia  sorsát  tartá  kezében,  megjelölte 
a  feltételeket,  melyek  alatt  lehetséges  a  kiegyenlités 
Magyarországgal.  Ez  semmit  sem  adhat  föl  önállósá- 
gából (autonómia).  Biztosittassék  függetlensége,  de  a 
közösen  érdeklő  ügyek  intéztessenek  közös  egyetér- 
téssel.    Ez    volt   az    azóta  elfogadott   dualizmus    váz- 

")  Értsd:  Deák.  Kord.  jcgyz. 

lata '*"'').  Mondják,  a  császárné  mindent  elkövetett,  hogy 
férjét  engedékenységre  birja.  Ismerte  a  magyarok  iro- 
dalmát s  beszélte  nyelvöket;  és  több  rokonszenvvel 
viseltetett  a  magyar  nemzet  iránt,  mint  a  bécsi  kan- 
czellária;  valami  titkos  sejtelem  kijelentette  szivének, 
hogy  az  idő  sürgős.  Júniusban  Ferencz  József  lelke- 
sedéssel fogadtatott  Budán.  A  szeptemberi  manifes- 
tum  által  a  Belcredi-miniszterium  felfüggesztette  az 
1861.  februári  alkotmányt,  hogy  helyébe  oly  szerve- 
zet dolgoztassék  ki,  melyet  Magyarország  elfogadhas- 
son. Végre  deczemberben  a  császár  személyesen  nyi- 
totta meg  Pesten^^)  az  országgyűlést.  Fogadtatása  ép 
oly  meleg  mint  fényes  volt.  A  magyarok  nem  biznak 
az  osztrák  császárban,  de  mindennek  daczára  szeretik 
királyukat.  Mindkét  részről  erősen  hitték,  hogy  végre 
meg  fogják  egymást  érteni;  Deák  azonban  a  „jog- 
folytonosság" kérdésében  semmit  sem  akart  alkudni. 
Előbb  vissza  kellett  állítani  az  1848-ki  törvényeket, 
melyeket  az  országgyűlés  hozott  s  a  koronás  király 
szentesitett.  Ha  ki  lesz  nevezve  a  felelős  minisztérium,  az 
a  szükséges  változtatásokat  fogja  majd  indítványozhatni. 
Ezt  kivánta  egy  ujabb  felirat.  A  Belcredi-miniszterium 
Cseh-  és  Horvátországot  is  ki  akarva  elégitni,  nem 
birta  magát  oly  engedményre  elhatározni,  mely  a  bi- 


^8)  A  húsvéti  hires  czikk,  ugy  látszik,  kikerülte  a  szerző  figyelmét. 

Ford.  jegyz. 
^^)  Az  ünnepélyes  megnyitás,  a  trónbeszéddel,  Budán  történt,  a  királyi 
palotában.  Ford.  jegyz. 

rodalom  minden  szlúvjait  fülingcrcltc  volna.  Habo- 
zott, s  1866.  februárban  új  leirattal  \alaszoIt.  MajJ 
kitört  a  háború,  az  ország-gyűlés  elnapoltatott,  s  Ausz- 
tria Porosz-  és  Olaszországgal  állt  szemben  a  csata- 
téren, a  nélkül  hogy  a  kielégitett  Magyarországra  tá- 
maszkodhatott volna. 

Deák  és  pártja  nem  volt  hajlandó  Klapkának  és 
a  számüzötteknek  segitö  kezet  nyújtani  Magyarország 
fellazítására,  és  Sadova  után  sem  éltek  vissza  Ausztria 
leveretésével  követeléseik  túlcsigázására,  bár  nem  ke- 
véssé bizonyos ,  hogy  a  háború  eredményével  meg 
voltak  elégedve.  Magyar  vért  ontani  Velencze  meg- 
tartásáért vagy  a  Németország  feletti  túlsúly  megnye- 
réseért, egyaránt  kedvök  ellen  volt.  Eötvös  mindig 
azt  törekedett  bizonyítani  írásaiban,  hogy  Magyaror- 
szágra abból  következik  a  legnagyobb  veszély,  mert 
Ausztria  tagja  a  német  szövetségnek ;  örömmel  kellé 
azért  üdvözölnie  a  napot,  melyen  abból  kilépett.  Hogy 
Ausztriát  egységes  állammá  óhajtották  tenni',  óhajtá- 
suk természetes  volt;  de  nagy  tévedés  volt  hinni, 
hogy  annyi  különböző,  sőt  ellenséges  nemzetiséggel 
ez  óhajtás  valósitható ;  s  ezt  erőszakkal  is  keresztül- 
vinni akarni  oly  botorság  volt,  mely  határos  a  bűn- 
nel. Az  1866-kí  események  örökre  határt  vetettek  e 
kísérleteknek. 

Beust  ur  jutván  kormányra,  átlátta,  hogy  Deák 
programmját  haladék  nélkül  el  kell  fogadni ;  s  e  ma- 
gyar törvénytudó  kezeiből  nyerte  a  császár-királyság 
azon    alkotmányos    szervezetet,    mely    ma   érvényben 

áll.  E  szervezetet  tanulmányozva,  önkénytelen  bámu- 
latra kelt  az  előrelátás,  a  szellemi    erély    és    politikai 
lángész,  mi  egy  oly  gépezet  összeállítására  kívántatott, 
mely  egyiránt  kielégítse   a    helyzet    legkülönbözőbb    s 
néha    ellentmondó    követelményeit;    csak,    mondtam 
már'^")  s  most  is  azt  hiszem,  e  gépezet    bonyolultabb 
mintsem  viharos  időkben  is  könnyen  s  jól  járhasson. 
Beust  ur  a  delegatiókon  kívül,    közvetlen    érintkezés- 
ben a  magyar  minisztériummal  rendezte  a  főbb  ügye- 
ket, s  midőn  a  hadsereg  újra  szervezéséről  volt    szó, 
a    „közös"    hadügyminiszternek    Pestre    kellett    jőnie, 
hogy   eszméit  védelmezze.     Ha    komoly    összeütközés 
történnék  a  nézetekben,  ha  az  ellenzék  győzni  találna 
Magyarországban,  egyszerűbb  eljárási  modort  kellene 
kitalálni,  olyant,  mely  kevésbbé  van  a  bonyolódásnak 
kitéve.   1861-diki  föliratában  Deák  azt  mondotta,  hogy 
a  kapocs,  mely  Magyarországot  a  birodalomhoz  köti, 
a  tiszta  personál-unió.  Ha  tőle  függött  volna  a  válasz- 
tás, kétségkívül  azt  a  formát  választotta  volna.  Való- 
színű, hogy  vissza  is  fognak    térni   reá.     A    mi    most 
van,  nem  egyéb  mint  a  fejlődésben    levő    dualizmus; 
teljes  kifejlettségében    a    dualizmus :    a    personál-unió. 
Azon    vitákban,    melyekből    a   kiegyenlítés    létre 
jött,    lehet  bámulni    Deák   logikájának   erejét    s    rend- 
kívüli józan  eszét.  Míg  tervét,  ellenzői  Tisza  és  Ghyczy 
ellen,  védi,  nem  titkolja  müve  tökélytelenségeít ;  a  mit  be 


^0)  A   czikksorozat  egy  előbbi  számában;  a  Revue  d.  d.  M.    1868.  april 
i-ső  füzetében.  •  Szerző  jegyz. 

akar  bizonyítani,  csak  annyi,  hogy  a  helyzetben,  a 
mini  az  a  körülmények  folytán  alakult,  el  kell  azt 
fogadni  mint  a  lehető  -legjobbat.  Itt  is  hü  maradt 
kedvencz  elvéhez:  semmit  sem  engedni  a  jogok  lé- 
nyegéből, de  megalkudni  a  kivitel  részletei  felett.  A 
kiegyenlités  elfogadása  által  eljutott  azon  czélhoz,  me- 
lyet maga  elé  kitűzött  volt :  Magyarország  vissza- 
nyerte jogait,  önállósága  el  volt  ismerve.  A  jogfoly- 
tonosság semmi  csorbát  nem  szenvedett;  a  túlsó  ol- 
dalon pedig  az  örökös  tartományok  is  alkotmányos 
kormányzatot  nyertek,  mi  a  magyar  alkotmány  tisz- 
teletben tartásának  elengedhetlen  biztositéka.  Annyi 
bizonyos,  hogy  Beust  és  Deák  egyetértése  mentette 
meg  Ausztriát   1867-ben  a  fenyegető  felbomlástól. 

Deákot  Monkhoz  akarták  hasonlítani ,  a  ki  szin- 
tén egy  dynasztiát  restaurált.  De  e  párhuzamot  semmi 
sem  igazolja,  sem  a  vállalat  természete,  sem  a  sike- 
resitésére  használt  eszközök.  Monk  összeesküvő  volt, 
összeesküdt  a  szabadság  ellen,  egy  olyannyira  gyűlölt 
uralom  érdekében,  hogy  uj  forradalomra  volt  szük- 
ség, attól  megmenteni  Angliát;  hazugság,  szinlés  vol- 
tak fegyverei,  s  szolgálatai  jutalmául  czimekkel  és  kin- 
csekkel halmoztatta  el  magát.  Deák  kezében  semmi 
más  erő  s  befolyást  szerző  eszköz  nem  volt  soha, 
mint  jog-  és  igazságszeretete,  józansága  s  politikai  be- 
csületessége. Ha  tett  valamit  a  megingott  császári 
trón  megszilárdítására,  nem  a  dynasztia  érdekében, 
hanem  azért  tette,  hogy  lehetővé  tegye  Magyarország- 
nak :  az  újjászületett  Ausztriára  támaszkodnia.     A  mi 

szolgálatai  jutalmát  illeti,  ö  semmit  sem  akart  elfo- 
gadni soha,  még  a  hálás  nemzet  kezeiből  sem.  A 
történetben  nincs  példa  hasonló  teljes  önzetlenségre. 
Hogy  rangot  és  gazdagságot  mindig  visszautasított, 
azt  neki  érdemül  tulajdonitni  alig  jut  eszébe  valaki- 
nek; lelke,  már  természeténél  fogva,  annyira  felül  van 
emelkedve  ez  anyagi  előnyökön,  melyekért  korunkban 
oly  igen  törik  magokat  az  emberek.  A  régi  és  üj 
kor  más  nagy  polgárokat  is  mutat  föl,  kikben  a  haza 
szerelme  minden  hiúságot  és  kincsvágyat  elfojtott; 
de,  a  mi  a  durvább  javak  kivánásától  ment  szivekre 
is  nagy  vonzerőt  gyakorol,  a  népszerűség,  a  tömeg 
tapsai,  s  a  babérág,  melyet  egy  egész  nemzet  hálája 
nyújt.  Úgy  látszik,  Deák  ez  iránt  is  közönyös; 
egyetlen  rugója  tetteinek:  hazaszeretete,  s  az  egyetlen 
jutalom,  melyre  vágy:  a  teljesitett  kötelesség  öntudata. 
Ös  szokás  szerint,  mely  még  Magyarországnak 
választó  királysági  korszakából  ered,  a  nádor  azon 
kérdést  intézte  az  egybegyűlt  néphez,  elfogadja-e  a 
választott  királyt,  s  csak  az  igenlő  felelet  után  tette 
fejére  a  koronát.  A  nádori  hivatal  most  nem  volt 
betöltve  s  úgy  szólván  el  volt  határozva,  hogy  eltö- 
rültessék: ki  töltse  be  tehát  a  nádori  tisztet  a  koro- 
názás alkalmával?  Mindenki  azt  mondta:  Deák,  ki  a 
felséges  ünnepélyt  lehetővé  tette ,  ő  legyen  az ,  ki  a 
császár  fejére  a  királyi  koronát  föltegye.  Az  or- 
szággyűlésen egyhangúlag  az  ő  nevét  kiáltották.  Először 
szelíden  utasította  magától,  azután,  mikor  jobban  sür- 
gették   s    mintegy    kényszeriteni    akarták,    —    akkor 

tűzbe  jött.  neki  pirult  arczczal,  hevesen  nyilvánitá. 
hogy  készebb  beadni  lemondását  (a  képviselöségrőlj 
mintsem  ebbe  beleegyezzék. '"'j  így  vonta  ki  magát 
a  legnagyobb  megtiszteltetés  alól,  melyet  neki  hazája 
parlamentje  nyújthatott.  Maga  részéről  a  császár  is 
óhajtotta  volna  valami  jelét  adni  hálájának.  Deák  még 
hallani  sem  akart  r(')la.  ()  felsége  arczképén  kivül  min- 
dent visszautasitott ,  nem  tisztelethiányból,  hanem, 
mert  szerinte,  a  ki  kötelességét  teljesitette,  azért  ju- 
talmat nem  érdemel.  Az  országgyűlésen  is  szóba 
jött, ''-j  hogy  nemzeti  jutalmat  szavazzanak  neki,  mint 
az  angol  parlamentnek  is  rendes  szokása,  oly  embe- 
rek számára,  kik  az  államnak  valamely  nevezetes  szol- 
gálatot tettek ;  de  fölhagylak  vele ;  tudták,  hogy  Deák 
méltatlankodással  utasitaná  azt  vissza.  A  császár, 
kérdezvén  egyizben  a  miniszter-elnöktől,  hogy  nem 
tehetne-e  hát  semmit,  mi  a  „haza  bölcsének'^  kedves 
volna,  Andrássy  gróf  igy  felelt:  „Felséges  ur,  felsé- 
ged kincscsel,  hivatalokkal,  czimekkel  rendelkezhetik; 
minden  másért  tehet  sokat;  Deákért  Felséged  sem 
tehet  semmit."  A  koronázás  napján,  a  fényes  cso- 
portok   közt,    melyek  a  pesti  hidon  átvonultak,  vagy 


5')  Az  országgyűlésen  legalább,  ennyire  nem  ment  a  dolog.  A 
képviselőház  megelégedett  Deák  szelid  visszautasításával,  s  azon  egyszerű 
és  öt  oly  igen  jellemző  érvvel,  hogy  csak  már  azon  okból  sem  vállalhatná 
el  e  tisztet,  mert  Magj'arország  nádorának  ,  illetőleg  helyettesének,  a  koroná- 
zás ünnepélyén  bizonyos  fényben  kell  megjelennie,  —  ö    pedig  arra  szegény. 

P'ord.    jegyz. 

'•>-)  \z  országgyűlésen  nem.  ford.    jegyz. 

a  magas  állványokon  tolongtak,  mindenütt  kerestem 
szemeimmel  azon  kitűnő  férfiút,  kinek  nevét  min- 
denki visszhangozta,  kinek  bölcsessége  szerzé  meg  az 
alkotmányos  Magyarország  diadalát.  Nem  láttam  öt 
sehol.  Később  tudtam  meg,  hogy  kerülve  a  népto- 
longást, egyszerű  lakosztályába  vonult  el,  az  angol 
királyné  szállodában.  Embergyülölet  ?  kicsinylés  ? 
vagy  eredetiség  negélyezése-é  ez?  Egyik  sem.  Mint 
egyszerű  polgárnak,  meg  vannak  a  maga  szokásai;  s 
ha  dolgát  végezte,  szeret  hü  maradni  azokhoz.  Akár 
a  harczi  jelt  adja  a  császár  ellen,  akár  a  koronát 
adja  neki  vissza,  melyet  tőle  Kossuth  elvett  volt:  ez 
öt  nem  gátolja  meg,  hogy  mezei  sétáját,  vagy  szokott 
időtöltéseit  végezze  ^^). 

Az  uj  magyar  minisztérium  azt  akarta  volna, 
hogy  Deák  legyen  elnöke.  Ezt  is  visszautasította, 
vagy  ösztönszerű  ellenszenvből  minden  magas  állás 
iránt,  vagy  inkább  azért,  mert  azt  hiszi,  mint  egy- 
szerű képviselő  jobb  szolgálatot  tehet  hazájának.  Ma- 
gyarországban a  szabadság  védői  úgy  megszokták 
ellenzékben  lenni  a  kormánynyal,  a  magyar  oly  igen 
szomjazza  a  függetlenséget,  hogy  senki  sem  szivesen 
nevezi  magát  kormánypártinak.  Azok  is,  kik  a  mos- 
tani ministeriumot  támogatják,  Deák-pártnak  nevezik 
magokat.     A    kormány   tagjainak   helyzete   nem   egy- 


^3)  A  magyarázat  erőltetett  s  nem  is  való.  Deák  ,  a  koronázás  napján 
sem  mulatni  sem  sétálni  nem  ment;  egyszerűen  a  tömeg  ovátiói  elöl  vonult 
el,  melyek  el  nem  maradtak  volna  s  melyek  ellenére  vannak. 

Ford.   jegyz. 

szer  igen  nehéz.  Ok  felelősek  a  hatalomról,  pedig  a 
valódi  hatalom  nem  az  6  kezükben  van.  A  minisz- 
teri ja^■aslatokat  Deák  nem  mindig  helyesli  minden 
részleteikben;  azokat  rendesen  a  szabadság  szellemé- 
ben módositja  s  oly  módon,  hogy  a  kisebbséget  is 
kielégitsék.  Közelebbről  is,  a  felekezeti  törvények  tár- 
gyában, a  különvéleményüeknek  adott  igazat.  A  hor- 
vát kiegyenlítés  ügyében,  melyet  Eötvössel  együtt  dol- 
gozott ki''j,  uj  bizonyságát  adta  a  türelmességnek  és 
igazságérzetnek,  mely  oly  kiválóan  sajátja.  i8p2-ben, 
a  legszigorúbb  elnyomás  korszakában,  a  horvátokhoz 
egy  ékesen  szóló  felhívást  intézett.  ^^)  Ma,  midőn  a 
győzelmes  Magyarország  maga  szabhatja  meg  a  föl- 
tételeket, e  helyzetet  nem  egyébre  használta  fel,  mint 
hogy  e  föltételeket  oly  kedvezőkké  tegye  Horvátor- 
szágra nézve,  hogy  azok  Zágrábban  is  átalános  öröm- 
mel s  a  város  kivilágításával  fogadtattak.  A  dél-szlá- 
vok  dühös  ellenségeskedése,  mely  1849-ben  oly  nagy 
veszélyt  hozott  Magyarországra,  ma  le  van  csillapulva ; 
s  ha  valaha  még  a  magyarok  kényszerülve  lesznek 
jogaik  védelmére  kelni,  a  horvátok,  távol  attól,  hogy 


'''*)  A  javaslat  a  bizottságban  dolgoztatott  ki,  melynek  ugyan  Eőtv'ős  is 
tagja  volt;  de  a  kidolgozásban  különösebb  részt  nem  vett.  Deák  mellett  leg- 
inkább Csengeryé  volt  a  kidolgozásban  s  formulázásban  a  legnagyobb  rész. 

Ford.    jegyz. 

^5)  A  szerző  itt  talán  a  zágrábi  körlevélre  vonatkozó  nevezetes  czikkét 
érti  Deáknak,  mely  azonban  még  i8Gi-ben,  az  országgyűlés  clött  Íratott.  Ez 
azonban  czáfolat  inkább  a  túlságos  horvát  követelések  ellen,  mint  „ékesen 
szóló  fölhívás  a  horvátokhoz".  Ford.    jegyz. 

Laveleye.  Deák  ferencz.  5  , 

a  reactio  vak  eszközei  lennének  ellenök  ismét,  mel- 
lettök fognak  állani  a  közös  haza  és  ősi  alkotmány  vé- 
delmében. 

A  külpolitikát  illetőleg  Deák  a  béke  határozott 
barátja.  Jól  tudja,  hogy  hazája  csak  a  béke  ölében 
emelkedhetik  anyagi  jóllétre,  nyerhet  állandóságot  és 
befolyást;  és  jól  ismeri  mind  azon  veszélyeket,  me- 
lyeknek a  háború  kitenné  Magyarországot.  Jó,  hogy 
tudják  Bécsben  s  másutt  is,  hogy  Magyarország  soha 
sem  fogja  haderejét  s  pénzét  odakölcsönözni  arra, 
hogy  a  dynastia  Németországban  elvesztett  állását 
visszaszerezze.  Az  ügyes  beszédet  is,  melyet  Beust 
úr  nem  régen  a  lövészünnepélyen  Bécsben  tartott, 
már  igen  németnek  tartották  Pesten,  és  a  Deák-párt 
lapja,  a  Pesti  Napló,  kifejezést  adott  a  sértett  magyar 
érzületnek  és  elszakadással  fenyegetőzött.^'^)  A  kapocs, 
mely  Magyarországot  a  birodalomhoz  fűzi,  sokkal  töré- 
kenyebb, mintsem  tanácsos  volna  azt  újra  oly  kísér- 
letnek tenni  ki,  melyben  a  birodalom  két  felének  ér- 
dekei homlokegyenest  ellenkező  irányokban  vonnák 
szét  őket. 

A  jelenlegi  országgyűlés  kebelében  három  élesen 
megkülönböztethető  párt  van.  Először  is  a  Deák-párt, 
mely  minden  szabadelvű  haladást  akar,  de  az  1867- 
diki  egyezmény  által  megállapított  dualizmus  tiszte- 
letben tartásával,  azaz  a  delegatiók  rendszerének  fen- 


^^)  No,  azzal  épen  —  nem  !  F  o  r  d.   j  e  g  y  z. 


-    67     - 

tartása  mellett.  Azután  a  mérsékelt  bal,  Ghyczy  és 
Tisza  vezérlete  alatt,  melyet  tigris -pártnak  is  nevez- 
nek, mert  a  tigris  nevű  szállodában  tartja")  összejö- 
veteleit. Czélja  a  tiszta  personál-únió  visszaállítása, 
de  törvényes  utón  s  forradalom  nélkül.  A  tigrisek, 
szörnyű  nevök  daczára,  tisztelik  a  bölcs  Deákot  s 
gyakran  hallgatnak  reá.  Végre  a  szélső  bal,  melynek 
vezérei  Madarász  és  Böszörményi.  Ezek  Kossuth  esz- 
méit védik.  Teljes  elválást  akarnak  a  birodalomtól, 
s  dunai  szövetséges  köztársaságot.  Azt  mondják, 
Ausztria  feloszlása  kikerülhetlen.  Az  osztrák  németek 
be  fognak  olvadni  a  nagy  német  egységbe.  Ha  idején 
nem  metszszük  el  a  köteléket,  mely  minket  hozzájok  köt, 
nem  kerülhetjük  ki,  hogy  a  nagy  Németország  ke- 
zébe ne  essünk,  mig  a  szlávokkal  és  románokkal 
egyesülve,  kilépünk  a  németség  vonzási  köréből,  s 
függetlenségünk  biztositva  van. 

E  pártok  erejét  fcgyelmezettségök  adja  meg. 
Mindeniknek  megvan  saját  helyisége,  clubbja,  hol  a 
párt  hivei  a  fölmerülő  kérdéseket  megvitatják,  elha- 
tározásokat állapítanak  meg  s  kiosztják  a  szere- 
peket a  parlamenti  nagy  csaták  előestéjén.  Ily  mó- 
don minden  tárgy  a  pártállás  és  a  közérdek  szem- 
pontjából vitattatik  meg.  Az  eltérő  árnyalatok  enged- 
ményeket tesznek  egymásnak  s  igy  a  sikerre  elkerül- 
hetetlen megállapodás  jő  létre.    Az  alkotmányos  kor- 


")  Tartotta  egy  ideig.  Ford.    j  e  g  y  z. 

mányzat    gyakorlata    j()l    szervezett   pártokat  igényel, 
melyek  nézeteikben  szilárdul  összetartanak  s  bizonyos 
fegyelem  alá  vetik  magokat.  Ha  mozgó  kis  csapatok, 
melyek  szünteleni  alakulásban  vannak,  mindenik  saját 
czélt  akar  kivinni  s  érdekeit  diadalra   juttatni,    akkor 
a  ministeriumnak  nincs  támpontja,    a  kormány  a  vé- 
letlenség játéka,  a  törvényhozás   nem    haladhat  kisza- 
bott egyenes  utján,  s  minden  függőben  van  és  szen- 
ved. Magyarországban  jelenleg  a  Deák-párt  van  több- 
ségben, az  kormányoz,  s  a  Deák-körben  készülnek  a 
többség  döntő  elhatározásai.    Tényleg  tehát  ez  a  ha- 
talom székhelye.     Deák    ott  valódi  dictatori  hatalmat 
gyakorol,    de    ez   a   józan   ész   és  erény  dictatorsága. 
Párthívei  nem  osztják  minden  nézetét,  de  bölcseségé- 
ben  s  tapasztalásában  oly  nagy  a  bizalmuk,  hogy  azt 
mondják:    ő   tisztábban   lát    mint   mi,    öt    kell  követ- 
nünk. Valamely  párt  politikai  értelmiségét  semmi  sem 
tünteti    ki   jobban  mint  a  tapintat,    melylyel  oly  ve- 
zért választ,   ki   őt   vezetni  méltó,  s  az  állhatatosság, 
melylyel  azt  támogatja.     E   tulajdonnal   a   magyarok 
nagy  mértékben  birnak,   daczára   képzeletök  élénksé- 
gének  s   véralkatuk   hevességének.      Ez    által    diadal- 
maskodtak  minden    akadályon.     A    pesti    parlamenti 
uralom  tökéletesen  végzi  a  maga  dolgát.  A  szabadság 
nagy   s   az   állam  sehol  sem  érezteti  keze  súlyát.     A 
koronázási  ünnepélyek  alkalmával  éjjel  és  nappal  rop- 
pant tömegek  jártak   a   főváros  utczáin ;  de  nem  lát- 
tam   egyetlen    csendőrt,    sem    rendőrbiztost,    és    nem 
fordult  elő    a    legcsekélyebb    rendetlenség   sem.     Ma- 

gyarország  a  legtanuságosabb  példák  egyiket  mutatja: 
mily  befolyást  gyakorolnak  az  intézmények  az  erköl- 
csökre, lm  egy  tatár  eredetű  nép,  déli  vérből,  hévvel 
és  szenvedélylyel  tele,  —  s  mégis  oly  renddel  tudja 
élvezni  a  szabadságot,  mint  az  angolok.  Miért?  — 
mert  soha  sem  engedvén  megfosztatni  magát  tőle, 
régóta  gyakorlatában  van. 

Felfogásom  szerint  semmi  sem  válik  Magyaror- 
szágnak nagyobb  becsületére,  mint  Deák  rendkívüli 
határtalan  befolyása,  melyet  még  ellenfeleire  is  gya- 
korol, mert  benne  semmi  sincs  abb(M,  a  mi'  a  népeket 
rendesen  elbűvölni ,  magával  ragadni  s  csábítani 
szokta.  Nem  bir  sem  Kossuth  ellenállhatlan  ékesszó- 
lásával, sem  Széchenyi  ragyogó  elmésségével,  sem 
Eötvös  átalános  nézpontjaival,  sem  Wesselényi  dörgő 
szavának  villámaival.  Tiszta  és  kellemes  hangjában 
hiányzik  ama  sajátságos  rezgés,  mely  megrázza  az 
idegeket  s  megrezditi  a  sziveket.  Előadása  könnyű, 
de  egyöntetű.  Beszédeit  kevés  taglejtéssel  kiséri. 
Egyik  kezét  többnyire  zsebében  tartja,  a  másikban 
néhány  papir-szeletet  tart  néha,  melyen  a  főbb  ér- 
vek vannak  följegyezve,  miket  érvényesitni  szándéko- 
zik. Beszédei  gonddal  vannak  előkészítve,  nem  a 
formára  nézve,  melyet  egészen  a  rögtönzés  esélyeire 
biz,  hanem  az  eszmékre,  melyek  mindig  jól  megfon- 
toltak, tisztázottak  és  rendezettek.  Nem  találkozunk 
nála  azon  merész  hasonlatokkal,  ragyogó  színekkel, 
azon  keleti  pompával ,  melyet  a  magyar  szónokok 
szeretnek.    Előadásának  nyelve   egyszerű,    keresettség 


—     70     — 

s  csaknem  feltünöség  nélkül.  A  mi  annak  erőt  ad :  az 
eszmék  igazsága,  a  logikai  lánczolat  s  a  fejtegetések 
szigorú  keresztülvitele.  Az  észhez  szól,  nem  a  képze- 
lethez; meggyőzni  akar,  nem  vakitni  és  elragadni. 
Ha  ellenfeleit  czáfolja,  nem  egyszer  folyamodik  a  tré- 
fához s  a  szelid  iróniához,  de  soha  sem  sért  gúny  és 
megvetés  által;  megczáfolja,  a  nélkül  hogy  megalázná. 
Néhány  szóval  levonja  okoskodásaikról  a  leplet,  mely- 
lyel  azokat  elburkolni  igyekeztek;  kivonja  belölök  a 
lényeget,  szem  elébe  állitja  s  oly  elvekre  hivatkozik 
ellenükben,  melyeket  mindenik  fél  elismert.  Becsüle- 
tessége kényes  érzékét  még  érvei  választásába  is  át- 
viszi, s  győzni  sem  akarna,  ha  oly  érvet  kellene  hasz- 
nálnia, melynek  értéke  kétes.  Nem  ébreszt  lelkesedést, 
de  tiszteletet  parancsol.  Nem  szónok,  inkább  bölcs. 
Szemére  vetették,  hogy  1 848-ban  nem  birt  elég  bátor- 
sággal. Sokszor  ismételt  frázis,  hogy  „nem  bátor,  hanem 
bölcs".  Igaztalan  vád.  Ö  csak  hü  maradt  meggyőződé- 
seihez. Magyarországnak  mindig  szabadságot  s  függet- 
lenséget követelt,  de  Ausztriától  elszakadni  soha  sem 
akart.  Mihelyt  megszakították  a  kapcsot,  mely  szerinte 
múlhatlan  volt  hazája  jóllétére  nézve,  ő  visszavonult 
a  magánéletbe.  Nem  küzdhetett  oly  elvek  mellett,  me- 
lyek az  övéivel  homlokegyenest  ellenkeztek.  A  szen- 
vedély, az  tán  hiányzik  benne;  de  nem  épen  azért 
lát-e  oly  világosan,  nem  azért  oly  eszélyes-e,  nem 
azért  gyakorol-e  hővérü  honfitársaira  oly  üdvös  be- 
folyást? Tökéletes  ellentéte  ezek  legtöbbjének.  —  E 
mozgékony,  ragyogni,  pompázni,    harczolni,  koczkázni 

szere-tó,  a  regényes  költészetbe  s  szép  szavakba  sze- 
relmes nemzet  közepette  ugy  tűnik  fel,  mint  egy  jó 
német  polgár  mintaképe.  Külsejében,  modorában,  ru- 
házatában, életmódjában  teljességgel  semmi  ariszto- 
kratái előkelőség.  Hatvanöt  éve  daczára  megtartotta 
teljes  erejét;  széles  vállai  nem  görnyedtek  meg,  vas- 
kos sőt  egy  kissé  nehézkes  termete  nincs  meghajolva, 
haja  alig  kezd  szürkébe  vegyülni  s  bozontos  vastag 
szemöldöke  alatt  a  régi  pajzánság  s  jóság  ragyog  apró 
szemeiben.  Az  erősen  kijelölt  áll  s  szögletes  arcz  az 
erős  akarat  állhatatosságára  mutatnak.  -Meglátszik 
benne  mindenben  a  valódihoz,  igazhoz,  ténylegeshez 
ragaszkodó  és  semmit  ábrándoknak  s  csalálmoknak 
föl  nem  áldozó  ember.  Kevélységnek,  hiúságnak  nyoma 
sincs  benne.  Életmódja  oly  egyszerű,  hogy  szükségei 
alig  haladják  túl  egy  kézműveséit.  Politikai  egyéni- 
ségnek ez  is  nagy  előny;  pénzért  sem  függetlenségét, 
sem  idejét  nem  kell  föláldozni,  kísértetet  sem  érez 
arra  magában.  Mirabeaut  eszeveszett  pazarlása  vitte 
rá,  hogy  testét  megölje,  nevét  beszennyezze.  Deák 
nem  bir  e  nagy  franczia  szónok  ékesszólásával,  de 
bűneivel  sem,  —  s  magas  értelmisége  fölér  annak 
lángeszével.  A  nagy  magyar  polgár  életében  nincs 
egy  folt,  egy  gyöngeség,  még  egy  ellenmondás  sincs. 
Mindig  hasonló  maradt  magához.  Megbecsülhetlen  sze- 
rencse egy  népre  nézve,  ha  a  nagy  ember,  kit  megtanult 
tisztelni,  tiszta  s  jó  ember  is  egyszersmind.  Példája, 
mely  szüntelen  mindenki  szeme  előtt  van,  nemesiti  a 
nemzeti    jellemet.     Mindenki    kölcsönöz    valamit    eré- 

nyeiböl,  s  emelkedik  már  csak  az  által  is,  ha  öt  meg- 
ismerte. 

A  magyar  ember   szivében   a   hazaszeretet    min- 
den más  érzelem  felett  túlnyomó.     Magok   a   költök. 
—  ritka  dolog,  mondja  Proudhon,  —  elébe   teszik  a 
hazafiságot  a  szerelemnek.    „Szabadság,  szerelem,  — 
énekli  Petőfi,  —  e  kettő    kell   nekem.     Szerelmemért 
feláldozom  életemet,    szabadságért  feláldozom    szerel- 
memet.'^' Deák  egyedül    hazájának   élt.     Azóta,   hogy 
először  jelent  meg  megyéje  gyűlésén,    soha  sem  volt 
más   ösztöne;    Magyarországot   szabaddá  s    boldoggá 
tenni,  volt  egyedüli  czélja.  Ellenségei   szemére   vetet- 
ték nézpontjai  szükkörüségét,    de  határtalan  önzetlen- 
ségét soha  sem  vonták  kétségbe.     Hogy   tettei    legki- 
sebbikében    is     bármely     személyes     érdek     vezette 
volna,  azt  soha  senki  sem  gondolta,  sem    nem  mon- 
dotta.   Magára  soha  sem  is  gondol;    nem   tesz,    nem 
él  egyébért,  mint  a  közjóért.  Ha  ezért  dicsérik,  meg- 
haragszik.    Oly  természetesnek  tetszik   neki  ez  önfel- 
áldozás. Számtalanszor  bebizonyította,    hogy   a    meg- 
győződés által    elébe   irt   úttól    egy   hajszálnyira   sem 
tér  el  oly  czélból,  hogy   népszerűségét   megtartsa.  — 
Ez  a  nagy  lelkek  ritka  ismertető   jele.     Ha   keresem, 
kihez    hasonlítsam    őt,    nem    találok    senkit,    annyira 
vegyülve  van  benne  az  antik  nagyság  a  polgári  egy- 
szerűséggel.    A   nélkül    hogy    teljes    párhuzamot    le- 
hetne  felállítani,    önkénytelenül   Washingtonra,   vagy 
az  angol  forradalom    parlamenti   nagyságaira   gondo- 

lunk;  soha  egyszerű  polgár  hazája  ügyeire  oly  ha- 
tártalan, oly  tartós  —  és  oly  tiszta  eszközökkel  szer- 
zett hatalmat  nem  gyakorolt.  Csak  egy  van,  a  mit 
Deák  még  hazájának  is  föléhe  helyez:  az  igazság; 
s  ha  egész  életét  hazája  ügyének  szentelte,  ez  azért 
van,  mert  az,  az  igaz  jog  ügye  volt. 


Nyomatott  Bécsben,  Holzliausen  Adolfnál. 

